
un citat înțelept, care să te inspire 


numărul și titlul unității tematice 
competenţe 


titlurile lecţiilor 


imagini care au legătură cu lecţiile 
din unitatea tematică respectivă 


zi á 


seeess-9> exemplu de pagini 
; care conţin o lecţie 


Competenţe generale și specifice, conform programei școlare pentru disciplina Educaţie plastică pentru clasele a V-a - a VIII-a, 
aprobată prin ordinul Ministerului Educaţiei Naţionale nr. 3393/2017: 
1. Receptarea cu sensibilitate și spirit critic a mesajelor artistic-vizuale în scopul formării culturii artistice de bază 
1.1. Interpretarea de mesaje și semnificații transmise prin limbaj artistic în cazul artelor decorative 
1.2. Analizarea valenţelor expresive ale limbajului plastic în compoziţii diverse 
1.3. Recunoașterea unor forme de comunicare artistică, plastică și decorativă, pe teritoriul României 
. Utilizarea de instrumente și tehnici variate specifice artelor vizuale plastice și decorative 
2.1. Utilizarea limbajului plastic, a tehnicilor și instrumentelor variate în cadrul studiului după natură și/ sau compoziţiei 
2.2. Valorificarea valențelor expresive ale limbajului plastic în studiul după natură și/sau compoziției 


. Exprimarea ideilor, a sentimentelor și a mesajelor, utilizând limbajul artistic-vizual în contexte variate 
3.1. Explorarea unor modalităţi noi de exprimare a ideilor, a sentimentelor și a mesajelor prin compoziţii plastice 
3.2. Conceperea de produse artistice creative, originale și funcţionale, în cadrul unor evenimente la nivel local 
sau la nivel de comunitate 


Simboluri şi casete 
Lectia 1. Titlul lecției Z » Benzile adezive conțin titlurile lecţiilor, precum și al paginii 
tea 5 de Recapitulare si evaluare. 

Casetele cu margine punctată, însoțite de simbolul becului gânditor, fac trimitere către observa-  : 
rea cu atenție a realităţii din jurul tău. În același timp, sunt un prilej de reflecţie. Vei descoperi că,  : 
atunci când îţi pui întrebări, înveţi de drag, cu mai multă ușurință. : 


Între chenarele de acest tip (colţ), care au culori diferite în fiecare unitate, vei găsi informaţii noi, prezentate într-un 
limbaj specific disciplinei Educație plastică. 


Paragrafele înaintea cărora ai marcajul COLOP. speciale. Acolo vei găsi informații care te pot ajuta să faci 
punți de legătură cu ceea ce înveți și la alte discipline: Limbă și literatură română, Consiliere și dezvoltare personală, 
Istorie, Geografie etc. 


Aplicaţie 


În chenarele cu margine neagră și colțuri rotunjite, însoţite de simbolul cu pensulă și paletă de culori, vei găsi 
sugestii de aplicaţii, adică activităţi prin care poţi pune în practică ceea ce ai învăţat. 


Casetele cu colțuri răsucite se regăsesc pe paginile de Recapitulare și evaluare. Sunt însoțite de diferite 
sarcini de lucru și de punctaj, cu ajutorul căruia te poţi autoevalua. 


Varianta digitală 


Forma electronică a manualului școlar are un conţinut similar celei 
tipărite și cuprinde, în plus, o serie de activități multimedia interactive 
de învăţare: statice, animate, interactive. 


AMII static AMII animat AMII interactiv 


m A v 


Introducere 


„Într-o zi, un tânăr a venit la atelierul renumitului artist plastic spaniol 
Pablo Picasso și i-a spus: 

- Maestre, am venit să învăţ. Cât timp mi-ar trebui să devin un mare 
artist ca tine? 

- Cel puţin zece ani, răspunse Picasso. 

- Cum? Zece ani? Așa de mult? se miră tânărul. 

- Dacă stau să mă gândesc mai bine, chiar douăzeci de ani, continuă 
artistul. 

- Eşti sigur? Asta nu sună deloc bine. E mult prea mult... 

Picasso îl privi în ochi și îi declară simplu: 

- Mie mi-a luat întreaga viață.” (https://www.points-of-you.ro/) 


Scurta poveste de mai sus este mesajul nostru de suflet pentru voi, dragi 
elevi ai clasei a VII-a, și se referă la PERSEVERENŢĂ. 

Până acum aţi făcut deja pași importanţi în explorarea conceptelor speci- 
fice disciplinei Educaţie plastică, de aceea, în acest an școlar, vă propunem 
să reflectați mai mult la rolul și la implicaţiile artei plastice în viața noastră. 

Pe lângă reflecţie, activităţile de învăţare vă vor da prilejul: 

e să aflaţi informaţii utile; 

e să exersaţi deprinderi vechi și noi în situaţii complexe, comunicând gân- 

duri, emoţii, sentimente, prin intermediul desenului, al picturii etc.; 

e să faceţi legătura cu ceea ce învățați la alte discipline; 

e să manifestaţi atitudini pozitive față de experiențe diverse. 


Priviţi paginile de Recapitulare și evaluare ca pe niște popasuri în care 
respirați și confirmaţi ceea ce aţi învățat. 


Un an cu inspiraţie! 

„Pictura 
este poezie 
tăcută.” 
Plutarh 


I. Amprente (Recapitulare) 


Lecţia 1. Materiale şi instrumente 


SI 
pasa 
v 


siamezi au amprente diferite. 


Fiecare artist plastic are un anumit stil, ușor de recu- 
noscut datorită tematicilor și a subiectelor abordate, dar 
și a tehnicilor de lucru. Acestea din urmă sunt în strânsă 
legătură cu materialele și instrumentele folosite. 

Până în clasa a VIl-a ai folosit, probabil, multe 
instrumente și materiale și le-ai descoperit utili- 
tatea și valoarea. Amintește-ţi câteva dintre acestea: 


Creioanele grafit pentru desen au tării diferite 
și sunt denumite folosind literele H (hard = tare) și 
B (black = negru). Creioanele H sunt tari și lasă urme 
gri, iar creioanele B sunt moi și lasă urme negre. Ele 
sunt numerotate de la 1 la 9 (de ex.: 6B, 5B, 4B, 3B, 
2B, B, HB, F, H, 2H, 3H, 4H etc.). 9H este mina cea mai 
tare, iar 9B este mina cea mai moale. 


Cărbunii naturali sunt fabricaţi din lemn ars la tem- 
peraturi ridicate. Forma obținută seamănă cu niște 
bastoane neregulate, gri-negru. Cărbunele natural 
pentru desen are o aplicabilitate largă: poate fi folosit 


Aplicaţie 
Observă fig. A și B. 
Ce instrumente crezi 
că a folosit Vincent 
van Gogh? 

Ce argumente ai? 


Dincolo însă de aceste caracteristici ale corpului uman, se spune că în 
tot ce facem ne lăsăm amprenta personală, iar când vine vorba despre 
pictori, sculptori etc., atunci această afirmaţie este foarte ușor de dovedit. 


Știai că amprentele digitale (imaginea alăturată) se formează înainte 
de naștere și nu se schimbă niciodată? Denumite și dermatogrife, 
amprentele digitale sunt mărci ale unicității noastre; chiar și gemenii 


pentru conturare, pentru desenarea schițelor preliminare 
sau poate fi chiar combinat cu pasteluri, obținându-se 
efecte deosebite. 


Creioanele aqua (creioane acuarelă sau acuarelabile) 
oferă libertatea de a trece de la desen la pictură imediat, 
fără a fi nevoit neapărat să schimbi ustensilele. Atunci 
când se lucrează cu ele pe hârtie umedă, se obțin culori 
foarte intense, iar atunci când se umezește vârful, se obțin 
linii texturate. 


Creioane cerate sunt ideale pentru acoperirea suprafe- 
telor; se ascut ușor și nu se șterg cu radiera. 


Pastelurile sunt catifelate și mătăsoase. Au un spectru 
foarte mare de culori; multe dintre tipurile de pasteluri 
sunt obținute manual. Se găsesc sub formă de batoane 
mai subțiri sau mai groase. 

Linerele au culori diverse, sunt rezistente la apă după 
uscare și nu se întind pe suportul de hârtie. Unele pot avea 
aderenţă la multiple suprafeţe: CD, sticlă, metal, plastic etc. 


Culorile care se diluează cu apă sunt: 

Acuarelele sunt culori în stare solidă aflate în cutie 
de plastic. Cele mai multe sunt obținute dintr-un 
amestec de pigmenţi foarte fini și gumă arabică 
naturală, recunoscută ca fiind cel mai bun liant vege- 
tal folosit la fabricarea culorilor pe bază de apă. Nu au 
putere de acoperire și sunt transparente. 


Tempera se poate aplica pe orice suport. Are 
diverse culori puternice și luminoase. 


Guașele sunt fine, au o opacitate ridicată, acoperă 
foarte bine suprafeţele și se combină foarte bine între 
ele. Și ele se îndepărtează ușor de pe haine. 


Culorile acrilice au efect de gloss și sunt ușor de 
aplicat pe orice suprafață: carton, plastic, hârtie, piele, 
lemn etc., datorită unei pigmentări bogate, concepute 
special pentru o paletă foarte variată de aplicaţii deco. 
Se usucă repede și au o foarte mare putere de acope- 
rire. Nu se decolorează la lumina soarelui. După uscare 
nu se mai pot dilua. 


Culorile de ulei nu se dizolvă în apă. Folosirea lor 
necesită dizolvanţi speciali. Timpul necesar pentru 
uscare este mai lung. 


Spray-ul fixativ pentru acuarele, pastel și desen în 
cărbune, pe bază de alcool, fără culoare. Are rol de 
protecție împotriva umidității, a prafului și de fixare a 
tehnicilor sensibile. Nu se îngălbenește în timp și se 
usucă repede. 


Pensulele pot fi din păr natural (de capră, de porc 
etc.) sau din fibre sintetice. Pot avea vârf rotund, drept, 
ascuţit, pot fi pline sau plate; numerele lor arată gro- 
simea. 


Lutul (fig. C) este o rocă moale, ce se găsește în natură. 


Dup 


ă înmuiere devine maleabilă și poate fi modelată. 


Eboșoarul și mireta (fig. C) sunt instrumente speciale 
pentru modelat. Se folosesc la prelucrarea formelor volu- 
metrice. 


— 


eboșoar miretă 


D 


Observă cu atenție reproducerile E și F. În care 
dintre ele pictorul Henri-Edmond Cross a folosit 
acuarela? Ce argumente ai? 


I. Amprente (Recapitulare) 


Lecţia 2. Tehnici de lucru 


de a privi lucrurile. 


/ 


În grafică, în pictură sau în sculptură, vorbim despre 
tehnici de lucru proprii limbajului artelor plastice, pe 
care artiștii plastici le-au combinat, până când și-au 
găsit amprenta personală, respectiv un mod specific 
de exprimare a mesajelor artistice. 

Amintește-ţi câteva dintre acestea: 


xu 


Tehnica desenului cu creioane „acuarelă” sau 
watercolours (culori de apă) 

Creioanele „acuarelă” sunt creioane colorate a căror 
mină se transformă în acuarele după ce se pune un 
strat de apă peste ele (fig. A). 

Pașii sunt următorii: 

- se realizează compoziţia cu creioane colorate; se 

folosesc multe hașuri pentru valorația suprafeţelor; 


De-a lungul timpului, artiștii plastici au căutat drumuri noi și mijloace noi de exprimare, potri-  : 
vite cu cerințele vremurilor pe care le-au reprezentat, dar potrivite și cu felul special al fiecăruia . : 


- cu ajutorul pensulei înmuiate în apă, se pune un strat 
de apă peste zonele colorate; acestea se transformă 
în pete asemănătoare celor realizate cu acuarelele de 
la bun început; se pot păstra anumite zone colorate cu 
creioanele, fără a pune apă deasupra, pentru a obține 
efecte plastice armonioase; 

- după uscare sau atunci când compoziţia este aproape 
uscată, se pot pune în evidenţă formele obținute prin 
fuzionare, tot cu ajutorul creioanelor colorate. 


Desenul cu penita sau cu stiloul 

Desenul în această tehnică se execută, de regulă, pe hâr- 
tie. Se înmoaie penita în tuș și se conturează sau se hașu- 
rează formele grafice. Se poate utiliza și stiloul cu cerneală. 
Acest tip de desen grafic necesită minuţiozitate (fig. B). 

Van Gogh, Căpite 


Acuarela 

Se spune despre acuarelă că este cea mai ușoară teh- 
nică; cei ce o folosesc însă știu că nu este așa, pentru că 
tentele cromatice trebuie nimerite din prima încercare. 
Nu se pot face reveniri corectoare pe hârtia de desen 
din blocurile de desen obișnuite, achiziționate din 
librării, pentru că sunt prea subțiri și se strică textura. 
În plus, prin fuzionare, hârtia se poate ondula, iar apa 
în surplus se poate aduna în adânciturile acesteia, iar 
când se usucă, culoarea rămâne concentrată acolo. 

Așadar, pentru obținerea unui colorit expresiv, este 
nevoie de o hârtie de calitate, cu grosime mai mare; 
prin tehnica acuarelei, tentele cromatice trebuie puse 
astfel încât prin ele să transpară albul hârtiei. Sunt 
necesare și unele spaţii mici, albe, fie prestabilite (mici 
frunze, flori, pietre etc.), fie ca scăpate din întâmplare, 
atât în suprafaţă, cât și pe lângă contururi (fig. C). 


Realizează o compoziţie cu titlul Toamna. Folosește una sau mai multe tehnici din cele învățate, la alegere. 


Există două variante ale acestei tehnici: 


a. Tehnica „alla prima” sau pictura cu acuarele pe 
foaie umezită (fig. D): 

- Se schițează o compoziţie în creion simplu sau se 
gândește compoziţia, fără schiță. 

- Foaia pe care s-a desenat se umezește cu ajutorul 
pensulei. 

- Lucrarea se pictează foarte repede, lăsând culorile să 
fuzioneze; modul în care se vor amesteca acestea 
nu poate fi controlat. De aici vine farmecul tehnicii. 


b. Tehnica „glasiu” sau pictura în straturi, cu acua- 
relă, pe foaia uscată (fig. E): 

- Se schițează desenul. 

- Se pictează în straturi ușoare de culoare, înce- 
pând cu tonurile deschise; 

- Treptat, se concretizează formele dorite, aplicând 
pete de culoare în straturi transparente. 

- Cu câtse suprapun mai multe straturi, cu atât culoa- 
rea devine mai întunecată. Partea umbrită a obiec- 
telor se poate sugera prin suprapunerea mai multor 
straturi de culoare. 


I. Amprente (Recapitulare) 


Lecţia 3. Amprenta personală 
SI 
-JO = 

Mai mult decât oricare alt pictor român, Ștefan 
Luchian a iubit florile. Gingășia și prospeţimea lor 
îl ajutau să-și uite suferința. Le iubea coloritul și 
încerca să surprindă în compoziţii frumuseţea lor 
simplă. Le așeza în oale de pământ, „fiindcă sunt de 
la noi, le stă frumos într-o oală făcută tot la noi” și 


Imortele 


(TA 


Nicolae Tonitza, 
Portret de copil 


Nicolae Tonitza, 
Trei frați 


Atunci când spunem: Luchian, pictorul anemonelor, Tonitza, pictorul copiilor, Coloana Infinitului ° 
a lui Brâncuși sau arhitectura lui Antoni Gaudi, ne referim la amprenta personală pe care artiștii : 
și-au creat-o. Sunt aspecte unice care fac recognoscibile creaţiile lor, dintre alte creații artistice. : 


punea cu mare grijă câteva flori pe masă, la baza vasu- 
lui, pentru a lărgi baza compoziţională (fig. A). Florile 
lui Luchian impresionează nu numai prin măiestria exe- 
cuţiei, cât mai ales prin conţinutul emoțional transmis. 
Anemonele, în special, sunt comparate cu o simfonie a 
vieții (fig. B). 


pa 
Ștefan Luchian, gass 
Anemone 


Ochii copiilor pictaţi de Nicolae 
Tonitza sunt mari, rotunzi și extrem 
de expresivi. Pare că artistul a con- 
centrat în ei toată inocenta și can- 
doarea copilăriei (fig. C, D). 


Sculptor român de notorietate mondială, Constan- 
tin Brâncuși a creat simboluri plastice de o formă și o 
expresivitate incontestabile, strâns legate de experi- 
enţele lui de viață. Chiar și atelierul artistului respira 
simplitatea populară românească (fig. E). Deși situat 


Constantin Brâncuși, Peștele 


Aplicaţii 


în centrul Parisului, în Impasse Ronsin, era un loc simplu, 
văruit, cu mobilier țărănesc, așa cum întâlnești în casele 
din Oltenia. Scaunele sculptate din bucăţi de lemn, masa 
din piatră și soba-plită însemnau o bucăţică din România 
pe care Brâncuși a dus-o cu el în Franța. 


Masa tăcerii rel 

Constantin 
Brâncuși, Constantin Brâncuși, 
Vrăjitoarea Cocoșul 


1. Într-o seară, în interiorul modest al camerei lui Stefan Luchian a 
răsunat vioara lui George Enescu. Marele interpret și compozitor 
venise să-i aducă un omagiu artistului plastic contemporan cu el. 


Documentează-te despre acest moment și realizează o fişă cu un 
eseu în care să surprinzi schimbul de emoții dintre cei doi artiști. 

2. Documentează-te despre opera lui Constantin Brâncuși (fig. F, 
G, H, I, J, K). Notează informaţii relevante care te pot ajuta să 
susții în grupul de colegi ideea amprentei personale pe care 
sculptorul a dat-o creațiilor sale. 

Constantin Constantin 
Brâncuși, Brâncuși, 
Pasărea în spațiu Măiastra 

I. Amprente (Recapitulare) 


A În Unitatea tematică Amprente ţi-ai reamintit despre materiale, instrumente și tehnici specifice artelor plas- : 
: tice cu ajutorul cărora fiecare artist își creează amprenta personală. Verifică ceea ce ai învăţat. Autoevaluează-te : 


cu ajutorul punctajului indicat pe margine. Adaugă două puncte din oficiu. 


1. Marchează cu A (adevărat) sau F (fals) următoarele afirmaţii: 
a. Creioanele H sunt tari și lasă urme gri. 
b. Creioanele H sunt moi și lasă urme negre. 
c. Creioanele B sunt moi și lasă urme negre. 
d. Creioanele B sunt tari și lasă urme gri. 
2. Completează enunţurile: 
Cărbunii se fabrică .... 
Acuarelele sunt obținute ... . 
3. Spune care este diferenţa dintre culorile acrilice și culorile de ulei. 
4. Alege litera șirului care conţine denumiri de instrumente folosite numai pentru modelaj: 
a. pensulă, creion colorat, cariocă; 
b. pensulă, creion, eboșoar; 
c. eboșoar, miretă. 
5 Spune care sunt pașii în tehnica desenului cu creioane acuarelă. 
6. Observă cu atenție fig. A, B, C, D, reprezentând anotimpurile, în viziunea pictorului Giusepe 
Arcimboldo. Scrie un scurt eseu, în care să precizezi în ce constă amprenta sa personală. 


Giusepe Arcimboldo, Giusepe Arcimboldo, Giusepe Arcimboldo, Giusepe Arcimboldo, 
Vara Primăvara Toamna larna 

„Tabloul 
trebuie să fie 
o sărbătoare 

a ochilor.” 


Delacroix 

II. Lumini și umbre în mediul înconjurător 


SOL 
ma Cit zi Așa cum ai învățat deja, există 
da N forme plane și forme tridimensio- 


jur 


O nale, cele tridimensionale având 
cele trei dimensiuni: lungime, 
lățime și adâncime. 


Pentru a reda obiectele cât mai real, arhitectul 
Filippo Brunelleschi, de origine italiană, a dezvol- 
tat sistemul perspectivei liniare în artă (în perioada 
Renașterii) - vezi fig. A. 

Termenul „perspectivă” se referă la o reprezentare 
tridimensională a unor obiecte pe o suprafață plană, 
ținând cont de distanţa dintre cel ce privește obiec- 
tele și poziţia lui față de obiecte (fig. B). 

Există două tipuri de perspective liniare: frontală și 
unghiulară. 

Perspectiva liniară frontală este o metodă de 
reprezentare a poziției obiectelor paralele cu linia ori- 
zontului (fig. C). Ea are la bază următoarele elemente: 
linia de orizont, spaţiul aerian, spaţiul terestru, punc- 
tul principal de vedere și liniile de fugă. 


Filippo Brunelleschi, 
Biserica Santo Spirito, Florenţa 

Aplicație 
Realizează un desen sau o 
pictură cu un subiect la alegere, 
în care să folosești perspectiva 
liniară frontală. 
N 


În natură, linia orizontului este o linie imaginară, 
prin care se separă cu privirea cerul de pământ 
(fig. D). Într-un tablou, linia de orizont reprezintă o 
linie orizontală aflată la nivelul ochilor (fig. E). 


Sa zei forinatee lare 
į | UNII C 
T Bae Vyederer" 


Linia de orizont se schimbă în funcție de poziția celui 
care privește (așezat, în picioare, culcat). 


Spațiul aerian se află între mar- 
ginea de sus a tabloului și linia de ori- 
zont. De regulă, în acest spațiu este 
reprezentat cerul, norii, soarele etc. 


Spațiul terestru se găseşte sub 


| linia de orizont, unde sunt ampla- 


sate forme de relief, case, drumuri, 
oameni etc. 


Punctul principal de vedere se 
află pe linia de orizontîn dreptul ochiu- 
lui persoanei care desenează (fig. F, G). 
Liniile de fugă se îndreaptă imaginar 
spre punctul principal (fig. F, G). 

Perspectiva liniară unghiulară este 
o metodă de reprezentare a obiecte- 
lor dintr-un anumit unghi de vedere 
(fig. H, 1). Altfel spus, este o modalitate 
prin care arătăm că un obiect este mai 
departe de privitor decât un altul, prin 
care dăm iluzia de adâncime. 


-Cornelis Springer, 


O stradă aglomerată în Bremen 


Elementele de bază ale perspectivei 
unghiulare sunt aceleași ca la perspectiva 
frontală. Deosebirea constă în redarea 
obiectului în spaţiu sub un anumit unghi. 

Exemplu: desenul unei case în perspec- 
tivă unghiulară, utilizând două puncte: 
A și B (fig. J). Toate liniile orizontale ale 
clădirii s-ar întâlni, dacă le-am prelungi 
pe o linie imaginară a orizontului. 

În afară de perspectiva liniară (frontală și unghiu- 
lară), există și perspectiva aeriană. 

Cu cât ne aflăm mai departe sau deasupra elemen- 
telor observate în jurul nostru, cu atât le distingem 
mai greu mărimea, forma, detaliile etc. (fig. K). 

Culoarea obiectelor ce se află în depărtare pierde 
din intensitate; se realizează un efect optic de con- 
topire a culorilor elementelor pictate cu culorile din 
spaţiul aerian (fig. L). 

Numeroși artiști plastici combină în operele lor per- 
spectivele liniare frontale, unghiulare și perspectiva 
aeriană (fig. M). 

L Claude Monet, 
Mori de vânt în Olanda 


Atunci când în planul îndepărtat culorile sunt mai 
estompate, mai grizate și contrastele atenuate față de 
cele din prim-plan, se accentuează iluzia perspectivei 
aeriene (fig. N). 


Aplicaţie 


Realizează un desen sau o pictură cu un subiect 
la alegere, în care să folosești perspectiva aeriană. 


ju 


Claude Monet, 
Podul Waterloo 


ie ra 

Domenico Capriolo, 
Autoportret 

Redarea perspectivei se poate exersa în lucrărilece naturii. Acesta poate fi realizat utilizând mai multe tehnici 
folosesc peisajul ca subiect. Peisajul este un gen al de lucru: tehnica acuarelei, a guașei, a creionului grafic, 
picturii prin care se poate reda armonia și frumuseţea a tușului etc. 


Peisajul poate avea tematici diferite: 
peisaj marin, montan, forestier, rustic, 
citadin, istoric (fig. A, B, C). Peisajul 
marin arată frumuseţea mării în 
diferite momente ale zilei, în diferite 
ipostaze, când marea este liniștită sau 
învolburată. Peisajul istoric arată privi- 
torului momente istorice importante. 
Peisajul citadin reprezintă atmosfera 
orașelor, cu clădiri specifice, cu bule- 
varde, pieţe, cu forfota oamenilor etc. 


Ps ja E aa, E “e s W Mi, 
Claude Monet, Amsterdam în zăpadă, peisaj citadin 


Claude Monet, 
Alee lângă Pourville, peisaj marin 


Albrecht Dürer, 
Vedere din Kalchreut 


Pașii necesari în reali- 
zarea unui peisaj sunt: 

e alege locul pe care vrei 
să îl pictezi; cu ajutorul 
unui cadru de carton 
(paspartu) poţi să înca- 
drezi mai ușor compo- 
ziția pe care o vei face; 

e stabilește planul în care 
se va înscrie compoziţia; 
acesta poate fi vertical 
sau orizontal (fig. D, E); 


e compune elementele în pagină, așază-le armonios, 
schițând formele; elementele din planul principal vor 
fi mai mari, iar cele plasate în plan secund vor fi mai 
mici; cu ajutorul perspectivei liniare vei obţine efectul 
de adâncime (fig. F, G); 

e desenează elementele cu linii subțiri, construind fie- 
care motiv, folosind detalii din ce în ce mai multe; 

e alege tehnica de lucru: acuarele, tempera, tuș, creioane 
colorate, creioane grafice etc.; 

e alege o gamă cromatică, ținând cont de faptul că în 
zonele de lumină se folosesc culorile calde, iarîn zonele 
de umbră se folosesc culorile reci (fig. H). 


Aplicaţie 


Creează un peisaj marin cu titlul „Marea liniștită” 
și un peisaj citadin cu titlul „Noaptea în oraș”. 

Vincent van Gogh, Vedere A 
câmpurile de grâu din Arles 


Vincent van Gogh, 
O pajiste în munţi 


II. Lumini şi umbre în mediul înconjurător 


Lecţia 3. Modularea formelor 
și texturilor prin valoare 


Modularea este o tehnică prezentă și în desen, și în 
pictură, și în sculptură. Prin modulare se înțelege folosi- 
rea unei unități de măsură unică, de bază (modul), care, 
prin repetare, ajută la construcţia operei de artă (fig. A). 


În pictură, modularea se poate realiza: 

a. prin suprapunere transparentă; 

b. prin divizarea tușei de culoare; 

c. prin reprezentarea tonalităților cromatice. 

Henri-Edmond Cross, 
Peisaj cu stele 


A. Modularea realizată prin suprapunere transparentă pune în 
evidență formele (fig. B). Tehnica constă în pictarea elementelor cu 
acuarele în straturi, peste culori deja uscate. 
Pași posibili: 
e seschițează ușor liniile directionale care vor organiza spațiul plastic 
(fig. C.1); 

e sedăun strat de acuarelă; 

e se alege un modul, în acest caz un cerc, care se va repeta și colora 
divers (fig. C.2); 

e după uscare, se vor aplica straturi ușoare de acuarelă, obținând o 
compoziție modulară cu suprapunere transparentă (fig. C.3). 


Modularea prin valoare amplifică expresivitatea 
unei suprafeţe colorate, prin redarea volumelor cu 
ajutorul luminii și a umbrei (fig. D), dar și prin crearea 
senzaţiei de spaţiu larg, prin diluarea intensităților 
cromatice (fig. E). 


eri 


7 Georges Seurat, duminică după-amiază 
Henri-Edmond Cross, Pini pe malul mării 


pe insula La Grande Jatte (detaliu) 


B. Modularea prin divizarea tușei de culoare cromatice mici, alăturate. Efectele de umbră și lumină 
constă în crearea unor vibrații coloristice prin supra- sunt obţinute prin alăturarea culorilor reci și a celor calde, 
punerea tușelor de culoare, ce produc anumite sen- în tușe divizate. 
zaţii vizuale de percepere a volumului și a spaţialităţii În fig. G observăm o armonizare perfectă, cromatică, 
unui tablou. În fig. F se observă că nu există contururi „centrul compozițional” fiind evidenţiat printr-un modul 
clar definite, suprafaţa pânzei fiind acoperită cu tușe contrastant. 


Camille Pissarro, 
Secerișul în Eragny 


C. Modularea realizată prin reprezentarea tona- 
lităților cromatice (ton în ton) constă în repetarea 
unei singure culori, în diferite ipostaze, cu ajutorul 
degradeurilor (fig. H, 1, J). 


Fi Georges Braque, Vioară 


si ulcior 


7 


Modularea formelor pe o suprafață plană poate fi și 
acromatică; în acest caz, expresivitatea va crește prin 
contrastul clarobscur. 


Pe lângă modularea formelor prin valoare, în lucră- 
rile artistice bidimensionale și tridimensionale se folo- 
sește și modularea texturilor. 

Textura se referă la materialitatea obiectelor pe 
care le avem în jurul nostru, la modul în care se simte 
la atingere materialul din care este alcătuit obiectul. 
Texturile pe care le găsim în natură, de exemplu, 
textura nisipului, a pietrișului, a lemnului, blana ani- 
malelor, penajul păsărilor etc. toate se simt diferit la 
atingere; le putem numi texturi „tactile”. 


În încercarea de a reda prin desen și pictură textu- 
rile, artiștii plastici păcălesc ochiul sau creează iluzii 
(atingerea unui desen care reprezintă o textură nu va 
produce senzaţii tactile) (fig. K, L). 

Qi Baishi, Litchi 


Dacă desenăm o pasăre, de exemplu, îi vom observa noastră asupra texturilor. De exemplu, luminile puternice 
penajul, vom respecta proporţia penelor, dispunerea afectează reprezentarea unei suprafeţe cu o textură delicată; 
lor, gama cromatică și vom reda cu atenţie zonele de aceasta își pierde din detalii și este mult mai greu de foto- 
lumină și umbră (fig. M, N). grafiat, desenat sau pictat. Lumina puternică poate să ajute 

Lumina și umbra sunt foarte importante în redarea atunci când este vorba despre o suprafață texturată, pre- 
texturilor; suprafeţele texturate sunt influențate de cum cea a rocilor de râu, a nisipului, a pietrișului etc., atunci 
schimbarea acestora, pentru că ele modifică și percepția când se creează efecte vizuale cu un contrast puternic. 


Aplicaţie 
Realizează un desen în care să surprinzi textura unui element preferat din natură. 


Natura statică sau 
natura moartă (neînsu- 
flețită) este un gen de 
reprezentare grafică sau 
picturală a unui element 
sau a unui grup de ele- 
mente naturale (flori, 
fructe, legume etc.) la care 
se pot adăuga alte obiecte 
(vase, fructiere, farfurii, 
pahare, eșarfe, cărţi, ziare 
etc.) ca suport acromatic 
sau cromatic (fig. A, B). 


Natura statică presupune o organizare a obiectelor 
într-o compoziție originală, în care se ţine seama de 
sursa de lumină și de armonizarea formelor plastice. 
Compunerea și aranjarea obiectelor se poate face în 


e, 
Natură moartă cu mere 


II. Lumini şi umbre în mediul înconjurător 


Paul Cezanne, 
E Ceainic și fructe pe masă 


plan orizontal sau vertical, obiectele fiind grupate după 
principiul contrastului formelor sau al tonului cromatic, dar 
și în funcție de scopul tematic urmărit. În cadru ar trebui să 
nu apară nimic întâmplător și neimportant. 


Recomandări pentru realizarea unui studiu reprezentând 

natură statică, prin desen: 

e Poţi utiliza mai multe instrumente: creioane grafice, 
cărbune, tuș, grafit etc. Foaia de desen poate fi așezată 
în poziţie orizontală sau verticală (fig. C, D, E). 

e În desen, hașura sau valoraţia se realizează cu ajuto- 
rul liniilor așezate una lângă cealaltă, mai apropiat sau 
mai distanțat. Liniile pot fi: oblice, verticale sau orizon- 
tale. Modul în care hașurezi te ajută să exprimi o stare 
pe care o simţi sau pe care vrei să o redai. 

e Pentru a realiza un studiu după natură prin desen, 
folosind tehnica clarobscurului, se recomandă să creezi 
desenul având sursa de lumină în lateral, fie în partea 
stângă, fie în cea dreaptă. Dacă vei plasa sursa de lumină 
în spatele compoziţiei, vei crea efectul de contre-jour și 
vei produce un efect de aplatizare al desenului. 

e Obiectele nu se desenează la mărimea reală. Trebuie să 
ai grijă la proporții: să observi raportul dintre dimensi- 
unile obiectelor sau ale părţilor unui obiect, să mărești 
sau să micșorezi toate obiectele în mod egal. 


Aplicaţii 

1. Realizează o schiţă a unui fruct pe care îl ai acasă, redânduii 
lumina și umbra cu ajutorul creioanelor grafice. 

2. Realizează o schiţă prin desen, reprezentând natură statică. 


Dacă ţi-ai schițat/desenat natura statică pe hârtie și vrei să 
o pictezi și să redai contrastul dintre zona de lumină și cea de 
umbră, vei aplica tehnica clarobscurului. 

La baza contrastului clarobscur din pictură stă valora- 
tia, adică raportul dintre valorile deschise și cele închise. 
Clarobscurul poate fi acromatic, monocromatic și policrom. 

În contrastul clarobscur acromatic și monocromatic (fig. F) 
trebuie să ai în vedere următoarele lucruri: 

- albul aplicat pe o suprafaţă pare că o mărește, negrul pare 
că o micșorează; 

- albul alăturat unei culori o intensifică cromatic și o întu- 
necă, iar amestecat cu o culoare o decolorează și o răcește; 

- negrul alăturat unei culori o luminează, iar amestecat cu 
o culoare o întunecă. 


William Merritt Chase, 
Bujori 


În contrastul clarobscur policrom (fig. G) tre- 

buie să ai în vedere următoarele aspecte: 

- galbenul este cea mai deschisă culoare, vio- 
letul este culoarea cea mai închisă; 

- poți să luminezi sau să întuneci o culoare 
până la un punct, apoi culoarea se va modi- 
fica (de exemplu, galbenul devine olive); 

- este recomandabil să nu alegi multe culori 
în compoziția în care utilizezi contrastul 

clarobscur, la baza lui stând contrastul des- 

chis-închis. 


Paul Cezanne, 
Ghiveci pe masă 


Etapele de realizare a unui studiu după natură, mină raportul dintre obiecte; la început, se folosesc linii 
natură statică sau peisaj, sunt: subțiri, de construcţie, după care se stabilesc formele 
a. paginarea (fig. H1); generale ale obiectelor (fig. H1, H2); 
b.construirea obiectelor prin efectuarea unei schițe c. prelucrarea grafică sau în culoare a formelor reprezen- 

după stabilirea proporțiilor principale, care deter- tate (folosirea contrastului clarobscur) (fig. H3, H4). 

Aplicație 
Realizează o compoziție care să reprezinte o natură statică; folosește contrastul clarobscur. 

Ca element de limbaj plastic, culorile au o semni- 
ficaţie aparte - cu ajutorul lor putem să transmitem 


În timp, în funcţie de efectul pe care 
îl au, culorile au primit semnificații 
diferite în fiecare cultură, devenind 
simboluri pentru stări sau emoții. 
Câteva dintre semnificaţiile culorilor 
sunt: 


Roșu  - entuziasm, luptă, iubire 

Oranj  - euforie, bucurie, 
veselie 

Galben - lumină, strălucire, 
bogăție 

Albastru - senin, pace, liniște, 
relaxare 

Verde - odihnă, speranţă, 
fertilitate 

Violet  - tristeţe, melancolie, 
durere 

Alb - puritate, pace, liniște 


Negru - mister, teamă, 
solitudine, evitare 


Simbolistica culorilor diferă de la un popor la altul, 
unele semnificaţii fiind diametral opuse. De exem- 
plu, poporul asiatic consideră albul culoarea doliului, 
pe când europenii folosesc negrul pentru reprezenta- 
rea doliului. 

Culorile pot oferi iluziile de apropiere și depărtare, 
adâncime și volum. Pe lângă perspectiva liniară, 
avem și o perspectivă cromatică. Astfel, culorile calde 
din prim-plan creează efectul apropierii, iar cele reci 
folosite în plan secund sugerează depărtarea (vezi 
Paul Cezanne, fig. A); culorile închise par mai grele, 
culorile deschise, mai ușoare; tentele pure par mai 
apropiate, tentele rupte mai depărtate. 


stări și mesaje, dar ne putem crea și un mediu ambiant 
plăcut și relaxant acasă sau la școală. 


Aplicaţii 
1. Realizează o compoziţie prin care să creezi 
efecte spațiale prin intermediul culorilor. 

2. Explorează surse diverse: cărţi, enciclope- 
dii, internet etc. și realizează o listă cu alte 
semnificaţii ale culorilor, în cultura româ- 

nească sau în alte culturi. Prezintă colegilor 

rezultatul documentării. 

II. Lumini și umbre în mediul înconjurător 


Recapitulează ce ai învățat în unitatea tematică Lumini și umbre în mediul înconjurător. Evaluează-te cu ajuto- 
rul punctajului dat, la care vei adăuga două puncte din oficiu. 


1. Completează enunţurile: 
0,5p a. Perspectiva liniară frontală este.... 
0,5p  b. Perspectiva unghiularăeste.... 
0,5p c. Perspectivaaerianăeste.... 
1,5 p 2. Cum se realizează un peisaj? 


3p 3. Priveste fig. A, B și C. Spune ce fel 
de modulare observi. 
(câte 1 p pentru fiecare explicaţie) 


2p 4. Alege o formă drept modul și creează 
o compoziție modulară. 


— 


Henri-Edmond Cross, Copaci pe malul mării 

Paul Klee, Separarea 

să vorbesc. 
A desena este 
mai rapid și 
asă mai puțin 
loc pentru 
minciuni.” 
Le Corbusier g 

III. Desemnurile unui pictor 


Lecţia 1. Valoraţie — creion 


........cccscosoocooooooosooooossooeosoossocosososososooooossooososssoooeoossoosoesoesoooese 


XI : Henri Matisse spunea că „Desenul înseamnă punerea unei linii în jurul unei idei”. lar a trasa £ 
: liniile potrivite se învaţă, ca și cititul, scrisul și socotitul. Orice artist, fie el pictor, sculptor, grafi-  : 
> cian, scenograf, ceramist etc. și-a început căutările artistice cu experimente grafice. : 


............ccccccnoooosoooooesosoosoosoososoeosoooosoooooesosooooosoesooooosoeooosoooee 


Asemenea celorlalte genuri ale artei plastice, dese- într-adevăr semne, că au un sens denotativ, dar și unul 
nul are principii de bază care odată asimilate duc la  conotativ. 
obținerea rezultatelor dorite. Condiţia este să fie Desenul este spontan și provoacă exprimarea trăirilor 
dublate de muncă, răbdare și perseverenţă. interioare, fără a folosi cuvinte. Este modalitatea optimă 
Cel care și-a denumit schiţele desemne a fost picto- de manifestare a libertăţii și de a arăta cine ești și cum 
rul Corneliu Baba, conștient probabil că acestea sunt ești cu adevărat (fig. A și B). 


| i = £ 
Rembrandt, B| | Albrecht Dürer, 
Autoportret „2 Autoportret la 13 ani 


Primii pași în desen sunt reprezentați de alegerea subțiri (de exemplu, 90 g/m?) și mai groase (de exemplu, 
materialelor și a instrumentelor de lucru: hârtia, cre- 160 g/m?). Un element important este textura foilor. Pe 
ioanele și guma de șters. Calitatea desenului depinde cele cu textură fină se pot face schiţe și crochiuri reușite. 
în mare măsură de calitatea acestora. Cele cu textură rugoasă sunt ideale pentru realizarea de 

Este bine de știut că blocurile și caietele pentru  hașuri pe o scară valorică foarte mare (fig. C). De evitat foile 
desen au hârtie de mărimi și grosimi diferite: sunt lucioase - pe acestea este dificil de redat zona de umbră. 


Hârtie cu textură rugoasă 


Din punctul de vedere al durității, creioanele se 
împart în două mari grupe: H-urile și B-urile (fig. D). 
Primele sunt foarte dure, de aceea sunt bune pentru 
construcţie și hașură foarte fină în zonele luminoase. 
B-urile au mină mai moale, motiv pentru care sunt 


Aplicaţie 

Joacă-te cu hașuri, folosind creioane cu durități 
diferite (fig. D, E). 

Amintește-ți! 

Hașurarea se poate realiza prin linii trase cu vârful 
sau latul creionului, pe forma obiectului desenat sau 
în afara acestuia, în diferite moduri (fig. G): 

- într-o singură direcţie sau în mai multe direcţii; 

- ordonat sau dezordonat; 

- punctat sau cu linii foarte scurte; 

- cu linii drepte, vălurite, suprapuse sau într-un 

singur strat etc. 

Tipurile de hașuri exprimă starea de spirit a artistu- 
lui sau au legătură cu intenția de comunicare. 


folosite pentru a hașura părţile întunecate (fig. E). În ceea 
ce privește ascuţitoarea, cea mai bună este cea simplă, 
din metal, preferabil cu două intrări, una pentru creioane 
obișnuite și una pentru creioane mari. Aceasta are o rezis- 
tentă foarte mare. (fig. F) 


Ascuţitoare de metal 


Odată alese materialele și ins- 
trumentele, urmează desenul pro- 
priu-zis. Pentru realizarea unei 
compoziţii armonioase și echili- 
brate se va ţine seama de: pagina- 
rea/compunerea spațiului plas- 
tic și de proporționarea și con- 
strucţia formelor. 

Se examinează cu atenție subiec- 
tul care urmează a fi reprezentat, 
se stabilește poziția foii, se fixează 
locul amplasării obiectelor, și apoi, 
cu ajutorul liniilor subţiri de con- 
strucție, se schițează forma gene- 
rală în care se va încadra acesta 
(fig. H). 

Proporționarea se referă la 
stabilirea raportului corect dintre 
două sau mai multe părți compo- 
nente ale unui întreg. Cuvântul 
proporţie vine din limba latină și 
înseamnă potrivire. În construc- 
ţia unei compoziţii se vor potrivi 
dimensiunile obiectelor în raport 
cu suprafața. 


Ultimul pas constă în redarea 
cât mai expresivă a subiectu- 
lui, iar pentru a face acest lucru 
artiștii plastici folosesc contrastul 
dintre lumină și umbră. La baza 
lui stă valoraţia, adică raportul 
dintre valoarea deschisă și cea 
închisă (fig. 1). 

Contrastul se numește clarob- 
scur (din limba franceză, „clair” 
- deschis, „obscur” - întunecat) și 
este un procedeu grafic și pictu- 
ral cu ajutorul căruia se redă volu- 
mul elementelor, prin treceri de 
la lumină spre umbră. Pașii făcuţi 
treptat poartă anumite denu- 
miri: demitenta, lumina, luciul, 
pasajul, umbra, umbra purtată și 
reflexul (fig. J). 


1. Demitenta reprezintă suprafaţa intermediară din- 
tre lumină și umbră. 

2. Lumina este suprafața pe care razele de lumină cad 
direct, în cantitatea cea mai mare. 

3. Luciul este suprafaţa de pe obiectele din sticlă, metal 
lucios, ceramică etc., ce strălucește foarte puternic. 

4. Pasajul este semiumbra ce apare la hotarul dintre 
lumină și umbră. 

5. Umbra reprezintă suprafeţele cele mai întunecate, 
unde razele de lumină nu ajung. 

6. Umbra purtată este continuarea spaţiului umbrit 
ce se „așterne” în spatele obiectului. 

7. Reflexul apare pe suprafața umbrită a obiectului, 
prin reflectarea luminii de pe alte suprafeţe lumi- 
noase (fig. J). 


Când utilizăm creioanele, trebuie să trasăm linii Atunci când lumina este puternică, clarobscurul accen- 
apropiate, de intensităţi diferite, până ajungem la tuat prin umbră sugerează volumul, scoțând obiectele în 
valorația dorită. Hașura se face sub formă de straturi: față (fig. K). Când lumina este difuză, clarobscurul estom- 
cu cât ne îndreptăm către zonele de umbră, cu atât pat creează senzaţia de depărtare (fig. L). 

vor fi mai multe straturi de hașuri. Valoraţia trebuie 

să existe și pe zonele de fundal. 


Aplicaţie 


Realizează un desen al unui obiect; valorează-l în așa fel încât să arăţi care este partea luminată și care este 
cea umbrită. Folosește creionul. 


III. Desemnurile unui pictor 


Lecţia 2. Valoraţie — cărbune 


Cărbunele este unul dintre cele mai vechi instru- 
mente de desen și de scris (fig. A). Cei mai buni cărbuni 
naturali pentru desen sunt obţinuţi din carbonizarea 
ramurilor de copaci ce nu conţin rășini. Sunt ideali 


În desenul în cărbune, valoraţia se realizează la fel ca 
în cazul desenului în creion. Deosebirea constă în plas- 
ticitatea elementului. Uneori, desenul cu cărbune sea- 
mănă cu o pictură în alb-negru; modulaţiile de intensi- 
tate și de grosime ale hașurilor sunt atât de puternice, 


pentru trasarea punctelor și a liniilor de un negru foarte 
intens (fig. B). Desenele executate cu ajutorul cărbunilor pot 
fi șterse sau corectate foarte ușor. Fiind solubil în apă, căr- 
bunele poate fi utilizat pentru a obţine efecte interesante. 


încât, în anumite zone, au aspect de tușă. Acest lucru per- 
mite un registru mare de expresivități. Se pot sugera: apro- 
pierea-depărtarea, greutatea-ușurimea, densitatea-fluidi- 
tatea, căderea-înălțarea, siguranța-nesiguranţa, calmita- 
tea-agitaţia, curajul-timiditatea etc. (fig. C și D). 


Desenul este o creație, iar creația presupune inter.  - Să existe o plasticitate - zone din lucrare pot sugera 
pretare. lată de ce, în realizarea desenelor valorate în efecte diferite: lumină-întuneric, apropiere-depărtare 
creion sau în cărbune, ar trebui să se țină seama de etc. (fig. F). 
următoarele coordonate: - Organicitatea - se referă la existența unui numitor 
- Desenul ar trebui să aibă o corectitudine formală comun formal și tehnic; de exemplu, în cazul prezenţei 

intrinsecă, nu științifică (fig. E) - atunci când mode- unui corp geometric între niște flori, acesta să fie tratat 

lul dispare, trebuie să rămână trăsături estetice, astfel încât să nu facă notă distinctă și să fie parte din 


armonioase, care impresionează. compoziție. 
- Suprafaţa ar trebui să fie vie - să existe alternante  - Varietatea - hașurile să fie diferite ca formă, ca poziţie, 
valorice, accente, ritmuri, texturi etc. ca lungime, ca intensitate etc. (fig. G). 


ia a 


ul 4 A ri 
Albrecht Dürer, 
Studiu de piatră al călătorilor 


Aplicaţie 
Realizează un desen în cărbune. Folosește valorația. 


III. Desemnurile unui pictor 


Lecţia 3. Portofoliul de documentare 


Termenul de „portofoliu se referă la o mapă, un 
dosar, un carton îndoit pe jumătate, un caiet în care 
se păstrează acte, documente, informaţii, lucrări etc., 
strânse în timp. 

Termenul de „documentare” se referă la o infor- 
mare amănunțită asupra unui subiect. 


Așadar, portofoliul de documentare este un 
mod de arhivare sub diferite forme (fig. A, B, C) a 
unor informaţii sau lucrări strânse sau create în timp, 
pe marginea unui anumit subiect de interes, din 
orice domeniu. Practic, portofoliul de documentare 
reflectă preocupările unei persoane pentru a apro- 
funda o anumită arie. 

Dacă ceea ce arhivezi sunt doar informaţii, nu și 
lucrări, atunci portofoliul de documentare poate fi 
organizat și electronic (fig. D) 


| THING, 


| 
| 
| 


Pentru a avea un portofoliu interesant și creativ, 


poți urma pașii de mai jos: 


1. 


Alege subiectul pe care vrei să îl cercetezi; pot fi 
lucruri legate de modă, design interior, istoria 
artei, arhitectură, fotografie etc. 


. Caută informații din diferite surse și notează-le 


pe foi, pe cartoane, pe computer - în documente 
Word, PDF etc. Poți avea și fotografii făcute de tine 
sau de alte persoane. Trebuie să precizezi întot- 
deauna sursele informațiilor. 


„Poţi să cauţi singur subiectul și să notezi ceea 


ce ai aflat pe parcurs. De exemplu, dacă alegi să 
urmărești cum crește o floare, poți să ţii evidenţa 
pe zile, notând, într-o fișă de observaţie ceea ce se 


4. 


întâmplă cu ea, cum se dezvoltă, ce se modifică, de ce 
resurse are nevoie pentru a crește, ce nu îi face bine, ce 
trebuie să eviti. 

Dacă subiectul portofoliului tău este arta, poți pune 
în el primele desene, schite, crochiuri făcute cu plan- 
tele tale preferate. Exersează tehnici diferite, iar lângă 
desen, poți scrie câteva observații despre cum te-ai 
simțit când ai lucrat, de ce ai ales o anumită tehnică, 
dacă a fost potrivită pentru ce ai vrut să faci etc. (fig. E). 


„Poţi realiza o copertă sau pagini creative pentru portofo- 


liul tău, care să te reprezinte sau să fie potrivite cu subiec- 
tul ales (fig. F, G). Coperta ar trebui realizată din materiale 
rezistente, care să îți permită să utilizezi portofoliul, ori 
de câte ori ai nevoie, fără teamă că se va deteriora. 


Aplicaţii 


1. Scrie o listă cu temele sau cu subiectele care te 
interesează și despre care ai vrea să te documen- 
tezi mai mult. 

2.Realizează un portofoliu de documentare perso- 
nalizat, care să te reprezinte și care să fie potrivit 
pentru zona de interes pe care o vei cerceta. 


III. Desemnurile unui pictor 


4. Recapitulare şi evaluare 


Discută cu colegii despre: Ce ai învăţat? Ce ai făcut? Cum te-ai simţit? pe parcursul unității tematice 
Desemnurile unui pictor. 
Rezolvă sarcinile de mai jos, apoi evaluează-te cu ajutorul punctajului dat. Adaugă două puncte din oficiu. 


.......ccoooososoooooooosoosooooososoooocosooosoooeooosoooococososooooeoosoesoooooosososooooooooooeoe 


1p 1. Ce poţi spune despre desenul în creion? 
2. Apreciază cu A (adevărat) sau F (fals) enunţurile de mai jos: 
0,2p a. Hârtia cu textură rugoasă este ideală pentru realizarea de hașuri pe o scară valorică foarte mare. 
b. Din punctul de vedere al durității, creioanele se împart în două mari grupe: H-urile și B-urile. 


c. B-urile sunt foarte dure, de aceea sunt bune pentru construcţie și hașură foarte fină în zonele 
luminoase. 


d. B-urile au mină mai moale, motiv pentru care sunt folosite pentru a hașura părţile întunecate. 
e. Cea mai bună ascuţitoare este cea simplă, din plastic. 
„Ce înseamnă valoraţie? 
. Pașii făcuţi treptat în desenul cu creionul, pentru a trece treptat de la lumină spre umbră, se numesc... . 
„Ce poţi spune despre valoraţia realizată cu cărbune? 
. Portofoliul de documentare este ... . 


„ Realizează un desen cu un subiect la alegere, în creion sau cărbune. 
Realizează valoraţia elementelor compoziţiei. 


Rembrandt, E 
Câinele adormit Ie kea ii 

cere curaj.” 
Henri Matisse 


IV 
Poveşti 
în culori 


IV. Poveşti în culori 


Lecţia 1. Compoziţia statică și compoziția dinamică 


1.1. Compoziţia statică 


Eduard Manet, Bărci la Boulogne 


Camil Ressu, După muncă 


Aplicaţie 


Ascultate sau citite, cu cuvinte sau în culori, poveștile ne 
captează atenţia la orice vârstă. 

Știai, de exemplu, că Ștefan Luchian (fig. A), deși era bolnav 
și picta cu mâna legată, îi exaspera pe cei care aveau grijă de 
el, rugându-i să mute câte-o floare fie mai spre stânga, fie mai 
spre dreapta, mai în față, mai în spate, la baza vasului etc.? 
Altfel spus, avea o intenție - un gând, o emoție, o stare și era 
foarte atent ca, prin compoziţiile sale, să comunice acea intenţie. 


Ștefan Luchian, Autoportret 


Compoziția plastică este tot ceea ce se desenează sau 
se pictează într-un spaţiu plastic sau forma de organizare a 
unui volum. Artiştii plastici transformă formele și culorile din 
natură, stabilind o nouă ordine, o nouă expresie, o armonie 
aparte, cu legături specifice între părți și întreg. 

În funcţie de cum se organizează elementele de limbaj 
plastic (punct, linie, pată, formă, culoare, valoare), se pot crea 
compoziții de mai multe tipuri. 

Din punctul de vedere al impresiei de mișcare, compoziţiile 
sunt statice sau dinamice. 


Compozițiile statice se caracterizează printr-o structură 
în care poziţia formelor și dirijarea tușelor se face predomi- 
nant pe linii (axe) și pe direcţii orizontale și verticale (fig. B). 
Se folosesc simetria și formele geometrice regulate (pătrat, 
dreptunghi), care transmit echilibru, armonie, calm; culorile 
au valori apropiate. 

De exemplu, în fig. C, se poate observa caracterul static al 
compoziţiei, nu pentru că personajele din lucrarea După muncă 
a lui Camil Ressu stau și se odihnesc, ci pentru că majoritatea 
formelor sunt ordonate pe axe verticale și orizontale, într-un 
echilibru stabil, cu contraste cromatice calme. 


Privește tabloul realizat de Eduard Manet (fig. B). Discută cu un coleg despre compoziţie. 


Caracteristicile compozițiilor statice sunt: un element caracteristic acestui tip de compoziţie; 


1. La baza unei compoziţii statice se află, de cele personajele din compozițiile statice au atitudini reți- 
mai multe ori, o structură geometrică. nute (fig. D, E). 

2. Schema compozitională este realizată din linii și 5. Coloritul compozițiilor nu relevă contraste puternice. 
forme dispuse pe axe orizontale și verticale. Sunt foarte rare compoziţiile despre care se poate spune 


3. Principiile des întâlnite sunt simetria și echilibrul. că sunt în totalitate statice, de aceea încadrarea într-una 
4. Compoziţia transmite stări de repaus, calm, echi- din cele două variante se face pe baza aprecierii ponderii 
libru, ordine, liniște, stabilitate; lipsa mișcării este elementelor statice sau dinamice. 

Nicolae Grigorescu, Dorobanțu 


Realizează o compoziție statică, ținând seama de caracteristicile acesteia. Subiectul este la alegere. 
Urmărește atent și alte principii pe care le-ai învățat până acum la educație plastică: 

e Paginaţia - felul în care așezi elementele pe foaia de desen 

e Structura - schița ansamblului compozițional 

e Proportia - echilibrul între mărimile elementelor 

e Contrastul - posibilitatea de a alege mai multe feluri de contrast 

e Ritmul - alegerea se va face în funcţie de intenţia pe care vrei să o comunici 

1.2. Compoziţia dinamică 


= Yi Pa i A dz E EE EEEE PE A EEA za alai tc az tă il E 
= H C3- :  Observă cu atentie fig. Aşi B. Ce asemănări și ce deosebiri observi? : 
<I> 3 Ce poveste crezi că spune fiecare tablou? : 


Paul Cézanne, 
Fată la pian 


Pieter Bruegel, 
Parabola orbilor 


Fig. A reprezintă o compoziție statică, iar fig. B, o c. Conține motive dinamice, are un ritm activ, plin de 
compoziție dinamică. Ambele tipuri de compozitie pot mișcare, acțiune, forță, dar și instabilitate. 
fi închise sau deschise (amintește-ţi ceea ce ai învățat d. Conține contraste de culoare, linii modulate. 
în clasa a V-a). Spre deosebire de compoziţia statică, e. Prezintă personaje cu mișcări teatrale, exagerate, 


compoziția dinamică are următoarele caracteristici: ilustrează mișcări în cădere, lupte etc. 
a. Utilizează linii (axe) de forță curbe, frânte, oblice, f. Transmite stări de exuberanţă, forță, dramatism, ten- 
agitate, contorsionate. siune etc. 


b. De cele mai multe ori este asimetrică. 


Aplicaţii 


1. Analizează prin comparaţie compoziţiile din fig. C și D. Discută cu un coleg despre aspectele observate. 
2. Imaginează-ţi povestea din spatele fiecărui tablou. Scrie una dintre povești, la alegere. 


Claude Monet, 
Corabie 


William Turner, 
Epava de vapor 


IV. Poveşti în culori 


Te-ai gândit vreodată că există multe asemănări între poveștile scrise cu ajutorul cuvintelor 
și poveștile scrise cu pensula, în culori? De exemplu, în ambele variante există un pasaj care 
atrage atenţia. În literatură, intriga reprezintă acea secvenţă accentuată, decisivă, care determină 
cursul acţiunii și care conduce la declanșarea conflictului. În schimb, o compoziţie plastică atrage 
atenția prin centrul de interes. 

Priveşte fig. A și B. Spune ce părți ale tablourilor îţi atrag atenţia. 


Piet Mondrian, 
Natură statică cu floarea-soarelui 


Nicolae Grigorescu, | i: A 
Fete lucrând la poartă l = 


Centrul de interes este acea zonă dintr-o compoziție forță care conduc spre partea respectivă etc. Centrul de inte- 
care atrage privirea din primul moment, prin diferite res poate reprezenta un semn, un fragment sau un detaliu. 
mijloace: culori contrastante, motive de dimensiuni mai Specialistii spun că lipsa unui centru de interes într-o compo- 
mari, cu detalii, forme deosebite în raport cu celelalte,  ziţie este asemeni unui chip fără ochi (lon Pirnog). Centrul de 
accente prin care se subliniază forma, linii modulate, de interes ajută la descifrarea înţelesului unui tablou. 


1. Realizează o compoziție reprezentând un moment din- 
tr-o poveste preferată. Creează centrul de interes. 
Poţi alege să procedezi astfel: direcționează elementele 
din pagină spre locul ales; aglomerează zona cu deta- 
lii; folosește contraste de culoare puternice; folosește | 
culori pure; folosește o pată valorată sau grizată; folo- fai nai 
sește pensulaţii accentuate. A 

2. Spune cum a fost realizat centrul de interes din fig. C. 


Pierre-Auguste Renoir, 
Tânără femeie cu pălărie de paie 

Despre tablouri se spune că sunt povești de viață fără cuvinte. 
Cele mai cunoscute opere de artă sunt admirate nu numai 
pentru expresivitatea lor, ci și pentru poveștile pe care le au în 
spate. Cunoscând aceste povești, înțelegem mai bine procesul 
creației și vedem cu alţi ochi rezultatul final. 


De exemplu, o poveste interesantă este legată de celebrul 
tablou Țipătul al lui Edvard Munch (fig. D). Tabloul a fost pictat în 
patru versiuni diferite, între anii 1893 și 1910. Pictorul și-a notat 
în jurnalul său momentul și contextul care l-au inspirat. „Într-o 
seară, mă plimbam pe un drum... M-am simţit obosit și bolnav. 
M-am oprit și m-am uitat peste fiord - soarele apunea și norii erau 
roșii ca sângele. Am simţit un țipăt trecând prin natură; mi s-a 
părut chiar că l-am auzit. Am pictat acest tablou, am pictat norii 
ca și cum ar fi fost sânge. Culoarea tipa. Asta a devenit Țipătul." 

În prezent, trei dintre cele patru versiuni ale picturii lui Munch Edvard Munch, 
se află în muzee, iar cel de-al patrulea a fost vândut la o licita- Țipătul 
tie organizată de Sotheby, în 2012, pentru o sumă foarte mare, 
intrând astfel în topul celor mai scumpe picturi din lume. 


Aplicaţii 
1. Spune care este centrul de interes în tabloul Țipătul al lui Edvard Munch. Cum a fost creat acest centru 


de interes? 


2. Caută în diverse surse și alte povești ale unor picturi celebre. Te poți interesa, de pildă, despre versi- 
unile multiple ale lucrării Car cu boi, de Nicolae Grigorescu (fig. E). Realizează o fișă cu informaţiile 
descoperite și discută cu colegii despre ceea ce ai aflat. 


esta Ra mal E 
Nicolae Grigorescu, 
Car cu boi 


IV. Poveşti în culori 


Într-o compoziţie statică pot fi mai 
multe elemente asupra cărora artis- 
tul dorește să atragă atenția, și atunci 
creează mai multe centre de interes. 
Privește fig. A. Care crezi că sunt cen- 
trele de interes? Ce crezi că a vrut să 
comunice artistul cu ajutorul lor? 


Să analizăm lucrarea Magazinul 
de pălării, de Edgar Degas (fig. B): 
Aceasta este o compoziţie statică 
nu pentru că personajul stă pe un 
scaun, ci pentru că suprafaţa tablo- 
ului este construită pe axe verticale 


Edgar Degas, 
Magazinul de pălării 


Paul Gauguin, 
Femeie cu păr roșu și floarea-soarelui 


și orizontale; masa pe care stau 
pălăriile, suporturile cu pălării, 
umbrele făcute de cutele rochiei, 
ferestrele din planul secund sunt 
elemente care susțin caracterul 
static. Sunt multe elemente care 
atrag privirea; așadar, vorbim 
despre mai multe centre de inte- 
res - pălăriile, dar și faţa femeii. În 
crearea acestor centre de interes 
s-au folosit tușe accentuate, con- 
traste de culoare, forme și detalii. 
Pe fața creatoarei de pălării se 
poate citi preocuparea, grija acor- 
dată detaliilor, dar și multumirea 
adusă de lucrul făcut cu pasiune. 

Și în compoziţiile dinamice pot exista mai multe centre de interes. Observă cu atenție fig. A. 
Care crezi că sunt acestea? 


Edgar Degas, Dansatoare legându-și șireturile 


Să analizăm lucrarea Dansatoare legându-și șireturile, 
a lui Edgar Degas: 

Este o compoziție dinamică. Construcţia personaje- 
lor s-a făcut pe axe oblice. Chiar dacă personajele sunt 
așezate, dinamismul lucrării este redat prin mișcările 
de aplecare ale balerinelor și prin înclinațiile diferite ale 
capetelor, ale picioarelor și ale mâinilor, în preocuparea 


Rembrandt, 
Rondul de noapte 


lor de a-și lega șireturile. Balerinele sunt centrele de interes. 
Alternanta formelor și contrastele de culoare conferă tablou- 
lui o expresivitate aparte și susțin dinamismul picturii. 

În compoziţiile dinamice cu mai multe centre de inte- 
res, acțiunea pare că se întâmplă (continuă) și în afara 
spaţiului plastic. Acest lucru se realizează prin posturile 
personajelor, prin corp, gesturi, privire etc. 


1. Discută cu un coleg despre tabloul 
din fig. B. Faceţi o listă cu tot ceea 
ce observați în această compoziţie. 
Folosiţi exemplul dat mai sus. 

2. Realizaţi o compoziţie cu mai multe 
centre de interes, cu un subiect la 


B alegere. 


Observă cu atenţie fig. C și D. Precizează asemănările și deosebirile dintre cele două compoziții cu ajutorul unei 
diagrame Venn. Discută cu colegii tăi despre aspectele surprinse: compoziţiile sunt statice sau dinamice? Au unul 
sau cu mai multe centre de interes? Cum au fost create centrele de interes? Ce poveste spune fiecare tablou? 


Georges Seurat, 
O duminică după-amiază 
pe insula La Grande Jatte 


Pieter Bruegel, | ni D 
Dansul ţăranului e e 

IV. Poveşti în culori 


Recapitulează discutând cu colegii despre ceea ce aţi învățat în unitatea tematică Povești în culori. 
Evaluează-te cu ajutorul punctajului dat, la care vei adăuga două puncte din oficiu. 


= 


tog 


. Compoziţia statică este ... . 
. Marchează cu A (adevărat) 


sau F (fals). 
Compoziţia dinamică: 


„Utilizează linii (axe) de forță 


curbe, frânte, oblice, agitate, 
contorsionate. 


. Conţine motive dinamice, 


are un ritm activ, plin de 
mișcare, acţiune, forță, 
dar și instabilitate. 


. Nu conţine contraste 


de culoare. 


. Prezintă personaje cu 


mișcări teatrale, exagerate, 
ilustrează mișcări în cădere, 
lupte etc. 


„Ce este centrul de interes? 


4. Argumentează de ce tabloul 


lui Kitagawa Utamaro, Duș, 
este o compoziţie dinamică. 
(câte pentru fiecare 
argument) 


. Realizează, la alegere, 


o compoziție statică sau 

o compoziţie dinamică, cu 
mai multe centre de interes. 
(1 p pentru respectarea 
cerinței și 1 p pentru ori- 
ginalitatea compoziției) 


Kitagawa Utamaro, 
Dus 


văd frumosul în locuri 
obişnuite, acolo unde 
alţii nu văd nimic. Totul 
inunat, ajunge doar 
să ai capacitatea 
de a privi cum 
trebuie.” 
Camille Pissarro 


Competenţe 
specifice: 


= 1.1;1.2;1.3; 
Simboluri vian 
3.1;3.2 


4 2. Compoziţia decorativă; stilizarea 


3. Principii decorative: 


7 repetiţia, alternanţa, simetria 


a 4. Jocul de fond 
: 5. Recapitulare și evaluare 
x 

V. Simboluri 


Lecţia 1. Simbolurile în artă 


Privește în jurul tău și observă prezenţa simbolurilor în viața noastră: limba română sau lim- 
bile străine folosesc sisteme de simboluri prin care comunicăm; semnele rutiere (fig. A), notele 
muzicale sunt simboluri (fig. B); în științe (matematică, biologie, fizică, chimie etc.) se folosesc 
simboluri (fig. C); utilizarea computerului presupune cunoașterea multor simboluri etc. 


Simbolurile sunt convenții care trebuie cunoscute pentru a fi înțelese. De exemplu, crucea 
roșie este un simbol internaţional al sprijinului medical (adoptat de Comitetul Internaţional al 
Crucii Roșii) — roșul este simbolul sângelui, iar crucea simbolizează suferinţa și caritatea - atitu- 
dinea miloasă față de cei care suferă. 


A Drum cu 
prioritate 


În artă, simbolul nu este numai o formă de comuni- formă, culoare etc. —, artiștii creează simboluri cu multiple 
care de informații, ci și o formă de exprimare a emoțiilor. semnificații, oferind șansa celor care privesc operele de artă 
Cu ajutorul elementelor de limbaj plastic- punct, linie, să descifreze mesajele pe care ei doresc să le transmită. 


Aplicaţii 


1. Observă Copacul gri (fig. D), de Piet Mondrian. 
Privește cu atenţie liniile folosite. Ce mesaj 
pot transmite? 

2. Ce crezi că a vrut să spună Mondrian în fraza 

de mai jos? 


„Eu cred că liniile orizontale și verticale constru- 
ite conștient și aduse la armonie și ritm, suplimen- 
tate, dacă este necesar, cu alte linii curbe, pot să 
devină o lucrare de artă și puternică, și adevărată." 


Piet Mondrian, 
Copacul gri 


V. Simboluri 


9) (64 | 
—( — In arta plastică, multe dintre 


A 7N simboluri sunt forme plastice ela- 
" borate, la care artiștii meditează 


îndelung. În procesul de creare a 
formelor plastice, elementele din 
natură, care sunt sursa de inspira- 
tie, trec printr-un proces de trans- 


formare (fig. A și B). 


Transformarea se face prin simpli- 
ficare, fără înlăturarea elementelor 
esențiale, fără de care nu s-ar mai putea 
reprezenta același conținut. Procedeul se 
numește stilizare. În procesul stilizării, 
detaliile nesemnificative sunt omise și se Ci 
scot în evidenţă particularitățile expresive. 

De exemplu, prin stilizare, unei frunze de viță-de-vie i se 
reduc doar amănuntele nesemnificative: rupturile, petele, 
crestăturile mai puţin importante și i se accentuează forma 
generală de frunză cu cinci lobi, marcați prin nervuri sime- 
trice față de axa centrală. În procesul stilizării se recomandă 
utilizarea formelor geometrice (fig. C.1, C.2). Cu ajutorul 
formelor stilizate, numite și motive, se pot realiza compoziții 
decorative foarte interesante (fig. D). 


Compoziţia decorativă se caracterizează 

prin: 

e prezenţa elementelor stilizate; 

e repetarea previzibilă a motivelor, prin res- 
pectarea unor principii; 

e culoare întinsă uniform pe suprafeţe deli- 
mitate de contururi precise, fără sugerare 
a volumului, a apropierii și depărtării, a 
mișcării etc. (fig. D). 

Cei care și-au perfecționat actul comunicării prin 
intermediul simbolurilor sunt artiștii populari. În 
arta populară românească (dar și a altor popoare) 
găsim numeroase motive obținute prin stilizare 
(fig. E, F, G), care au în spate un act de gândire pro- 
fund, șlefuit în timp. Pe orice suport au ales să lucreze 


(textil, lemn, ceramică, sticlă, metal etc.), aceștia au pus o 
mare încărcătură emoțională în produsele pe care le-au 
realizat. Lăzi de zestre, cuiere, furci de tors, mese, scaune, 
coltare, porți, costume populare, măști, vase de ceramică 
etc. sunt nu numai obiecte utile sau de decor, ci și prilejuri 
de a face urări de bine, de noroc, de sănătate etc. 

Prin stilizarea elementelor din natură se obţin motive 
decorative figurative. Acestea pot fi: 

e motive zoomorfe (fig. H) - reprezintă animale (cu titlu 
de exemplu, iată câteva semnificaţii ale acestora: coar- 
nele de berbec semnifică forţa, apărarea gospodăriei; 
peștele este simbolul unităţii, al prosperității, al unirii 
și comunicării; cal, vacă, câinele - putătorii energiei 
pământului; capra, cerbul - imaginea forţei generatoare 
de viață; perechea de lupi - paznicii casei; lupoaica și 
puii - puterea familiei, viața). 

e motive vegetale - reprezintă plante (flori, frunze, 
ramuri, fructe); motivul rozetei din petale de flori cir- 
cumscrise sau dublu circumscrise (simbolul vieții) 
(fig. 1.1, 1.2, 1.3, 1.4, 1.5, 1.6); 


Aplicaţie 


Observă cu atenţie un element din natură, la ale- 


gere: o floare, un fluture, o frunză, o insectă etc. 
Descompune elementul în părţi componente - 
desenează separat aceste părţi, apoi stilizează-le 
(simplifică-le) și joacă-te cu formele obținute. 

Motivele decorative pot fi obținute și prin combinații de 
linii, puncte, figuri geometrice (vezi fig. J, K). In acest caz, 
vorbim despre motive decorative nonfigurative. 


-= a see EE, 


Artiştii populari români folosesc în compozițiile lor 
următoarele tipuri de combinaţii: zigzaguri, unghiuri 
deschise, simple sau dublate și umplute cu hașuri, rom- 
buri, crucea X în chenare, triunghiuri simple, duble, 
semicercuri aflate unul în continuarea celuilalt, intersec- 
tate sau unite printr-un ax central, grupuri de semicercuri 
(fig. L, M) etc. 

Forma și culoarea unui motiv sunt strâns legate de 
materialul pe care se realizează. Într-o compoziţie decora- 
tivă se folosesc tente plate uniforme, iar motivele figura- 
tive se pot combina cu cele nonfigurative (fig. N). 


Aplicaţie 
Imaginează-ți că ești meșter popular și ai de deco- 
rat o ladă de zestre sau o poartă a unei gospodării. 
Mesajul care trebuie comunicat este legat de urări 
de viață lungă și fericire. Schițează decorul pe care 
I-ai face folosind motive figurative și nonfigurative. 


Lecţia 3. Principii decorative: 
repetiţia, alternanţa, simetria 


UP y "IP 
ai _ î  Fecare principiu al artei - y y y y 
Pa = 3 decorative poate fi observat  : 


| dn da d 


O e Cu ușurință în natură: copacii : 
: se înșiră repetitiv de-a lungul : af 
; unui drum, frunzele se repetă  : 
de-a lungul crengilor, florile 
alternează cu frunzele etc. 


..c.ccooooooooooecooooeooocoesoooooee 


Printre principiile artei decorative se numără: repe- 
titia, alternanța și simetria. 


Repetiţia - este procesul prin care motivele deco- 
rative figurative și nonfigurative sunt așezate ţinând 
cont de ritm (fig. A, B). 

Repetiţia se poate face: 

e prin succesiune - motivele se vor desena unul 

după altul, la distanţe egale, în poziţii identice; 

e prin alternanță - o succesiune de cel puţin două 

motive decorative, diferite ca formă, mărime, 
culoare, poziție. Motivele pot alterna diferit: 
când unul, când celălalt, în aceeași direcție (spre 
stânga sau spre dreapta) etc. (fig. C, D). 


N 
v 
Dă 


Realizează o compoziție decorativă în care să 
respecţi principiul repetiției și al alternanţei. 
Folosește forme stilizate. 


Aplicaţie 


Asemenea repetiției și alternanţei, și simetria are 
ca sursă de inspirație natura (fig. E). Artistii din toate 
timpurile au fost și sunt fascinaţi de formele simetrice 
spectaculoase ale fluturilor (fig. F). 


În compoziţia decorativă, motivele pot fi așezate 
simetric, la distanțe egale, de-o parte și de alta a 
unei axe de simetrie. Axa de simetrie poate fi o linie 
dreaptă, curbă, frântă (groasă sau subţire, verticală, 
orizontală, oblică, continuă, întreruptă etc.) sau mai 
multe linii, de diverse tipuri (fig. G, H). 


Aplicaţie 


Realizează o compoziţie decorativă în care să 
respecţi principiul simetriei. Folosește forme sti- 
lizate. 


V. Simboluri 


Lecţia 4. Jocul de fond 


iri 5 Pi a A 

Jocul de fond este o formă de compoziție ce are 
la bază o rețea formată din motive decorative organi- 
zate în funcție de principiile decorative (fig. A, B, C). 


- 


i 


O rețea de linii care împarte o suprafață în părți 
egale sau proporţionale permite o așezare ritmică a 
motivelor (fig. D). Pe o rețea formată din pătrate, de 
exemplu, motivele se pot așeza fie în spațiul dintre 
liniile rețelei, fie pe linii sau la punctele de intersecție 


ale liniilor (fig. E, F, G). Înainte de a încadra motivele în 
rețea, se marchează locul lor, prin puncte sau cu ajutorul 
liniilor ajutătoare. În acest fel se vor putea sublinia cele 
două direcții de desfășurare a jocului de fond: lungi- 
mea și lățimea. 


Plasarea motivelor în reţea (pe locurile fixate) se 
începe de sus în jos și de la stânga spre dreapta, în 
linie orizontală, verticală sau oblică, prin completarea 
unui rând. După ce motivele au fost desenate, rete- 
lele se șterg sau se întăresc, în așa fel încât să facă 
parte din compoziția decorativă, accentuându-i carac- 
terul (fig. H, I, J). 


Într-un joc de fond, este recomandat să ținem 

seama de următoarele aspecte: 

e când elementele sunt foarte simple, se lasă între 
ele distanțe mai mici; 

e când sunt mai detaliate, se lasă spaţii mai mari 
pentru a le pune în valoare; 


EEH EHH ANK EHN 
DEKKER ENK NHKA 
JEK NHE EHEH HEN 
EEM KEHN ENKE KEHE 
HEWN HKHEKHH ENKE HKHH 
EEK DC KNEKKEN 
EEN HEAKKE 


KEHKA KKA 


e jocul de fond trebuie să dea senzația unei compoziţii 
închegate. 


Jocul de fond este o formă compoziţională nelimitată - 
el se poate întinde oricât de mult în toate direcţiile, de 
aceea nu se recomandă să-i facem chenar pentru a-l ter- 
mina sau să-l completăm cu alte motive ornamentale. Se 
realizează cu mâna liberă, pe hârtie cu caroiaj matematic, 
sau pe coală de desen. Opţional, se pot folosi și instru- 
mente precum rigla, compasul etc. 


Aplicaţii 


1. Așază ritmic motive, la alegere, pe o foaie 
cu liniatură matematică. 
2. Creează un joc de fond. 

O altă formă de compoziție este chenarul (fig. A). Acesta 
are rolul de a pune în evidență suprafața pe care o înca- 
drează. 


Reguli de care ar trebui să ținem seama atunci când rea- 

lizăm un chenar: 

e nu trebuie să fie prea lat; 

e tematica lui trebuie să aibă legătură cu restul compo- 
ziţiei - motivele decorative pot fi diferite față de cele 
din centru, dar împreună cu acestea ar trebui să se 
armonizeze; 

e să facă un tot unitar împreună cu fondul pe care îl 
încadrează. 


Chenarele rotunde, care pot fi realizate pe obiectele de 
ceramică, sunt simple, interesante și originale prin măiestria 
cu care se combină punctele, 
liniile, formele și petele 
de culoare (fig. B). 
Artiştii populari cre- 
ează motivele deco- 
rative din chenare, 
în așa fel încât să 
pună în evidență 
centrul. 


Aplicaţii 


1. Realizează un chenar, repetând un singur motiv decorativ, prin succesiune (unul după altul) - fig. C. 
2. Realizează un chenar, repetând două motive decorative prin alternanță (când unul, când celălalt) - fig. D. 
3. Ce poţi spune despre chenarele obiectului din figura E? Discută cu colegii. 


Lumea noastră este un univers fascinant care așteaptă 
să fie descoperit în egală măsură cu mintea, corpul și 
sufletul, iar de la artiștii populari putem învăța cel mai 
bine să facem acest lucru. Experiențele de lucru cu diferite 
materiale ne activează toate simţurile, îmbogăţind astfel 
cunoașterea (fig. F, G, H, |, J). Privirile ne sunt atrase de 
formele elegante sculptate în lemn, cioplite în piatră sau 
gravate în metal; ne pot impresiona amestecurile armoni- 
oase de culori, texturile combinate inedit etc. Toate aces- 
tea pot fi legate de amintiri din copilărie, amintiri despre 
oameni, locuri sau momente dragi. Mirosurile de papură, 
trestie, răchită, lână etc. ne pot aduce senzaţia că suntem 
mereu în mijlocul naturii și, astfel, ne relaxează. (fig. G-J) 


Pregătește în școală, împreună cu colegii, o 
expoziție cu obiecte de artă populară din zona 
ta. Observaţi și apreciaţi simbolurile folosite 
de meșterii populari. 

V. Simboluri 


5. Recapitulare și evaluare 


Recapitulează ceea ce ai învățat pe parcursul acestei unități tematice prin metoda Turnirul întrebărilor reci- 
proce. Formează pereche cu un coleg. Adresaţi-vă reciproc, pe rând, întrebări despre ceea ce aţi aflat, ați făcut și ați 
simţit la orele de educaţie plastică. La final, apreciaţi cea mai interesantă întrebare și cel mai complex răspuns dat. 

Autoevaluează-te apoi cu ajutorul itemilor de mai jos. Se acordă 2 p din oficiu. 


1p 1. Ce este stilizarea? 


1p 2. Apreciază cu A (adevărat) sau F (fals) afirmatiile următoare. 
a. În compoziţia decorativă se remarcă prezența elementelor stilizate. 
b. În compoziţia decorativă motivele sunt dispuse prin respectarea unor principii. 
c. În compoziţia decorativă culoarea este vibrată. 


3. Repetiţia este procesul ... . 
4. Alternanta reprezintă o succesiune ... . 


5. Simetria înseamnă .... 


6. Jocul de fond este... 

7. Observă imaginile A și B. Scrie pe o fișă sau discută cu un coleg despre una dintre cele două 
compoziţii, la alegere. Ce motive stilizate observi? Ce principii decorative se respectă? 
Apreciază-te cu câte 1 p dacă ai răspuns corect la fiecare întrebare. 

+ 
„În viaţă, 
frumuseţea 
dispare. 
În artă, nu” 
Leonardo 
da Vinci 


a n e. 


din istoria artei 
româneşti 


La fel ca în restul Europei, în spaţiul carpato-danubi- 
ano-pontic Neoliticul începe din mileniul al VII-lea î.Hr. 
Teritoriul României este bogat în capodopere străvechi, 
care datează din Epoca Pietrei. Cele mai vechi mărturii 
descoperite până acum aparţin Neoliticului. 


Cultura Hamangia (după numele localităţii) s-a extins 
în Dobrogea și sud-estul Munteniei (mileniile IV-II î.Hr.); 
este renumită pentru varietatea de forme ceramice și prin 
sculpturile de mici dimensiuni descoperite aici, de exem- 
plu, Gânditorul și Femeia șezând (de la Cernavodă) (fig. A). 
Caracteristică pentru obiectele din ceramică este culoa- 
rea castanie, iar decorul este incizat sau excizat. Motivele 
predominante sunt meandrul și triunghiul. 


Figurine - statui de dimensiuni mici. 

Neolitic - perioadă din istoria omenirii ce urmează peri- 
oadei mezolitice (pe teritoriul României durează între anii 
6600-3200 î.Hr.). 

Vase antropomorfe - vase cu o formă simplificată, ce 
amintește de figura omului (fig. B). 


Până în zilele noastre s-au păstrat splendide obiecte 
din ceramică care aparţin culturii Cucuteni - obiecte din 
ceramică, figurine pentru cult, vase antropomorfe (fig. C, D) 
etc. Cultura Cucuteni a apărut în mileniul al V-lea î.Hr. și a 
fost prezentă în România, Republica Moldova și Ucraina. 
Pe teritoriul actual al României s-a manifestat în Moldova, 

sud-estul Transilvaniei, nord-estul 
Munteniei și Basarabia. Este 
caracteristic decorul cu forme 
geometrice, în care predo- 


DĂ O mină spirala. 
az E, atit Ceramica din 


cultura Cucuteni 
reprezintă apogeul 
civilizaţiei neolitice 
înainte de venirea tri- 
burilor indo-europene. 

Lecţia 1. Preistoria și Antichitatea 


Arta străveche neolitică este marcată de ceramică 
ornamentată cu decorațiuni incizate, excizate sau pictate 
policrom, cu caracter geometric. În urma cercetărilor 
arheologice, Neoliticul a fost împărțit în mai multe cul- 
turi. lată câteva dintre ele: cultura Startevo-Criș, Boian, 
Hamangia, Cucuteni, Gumelnița. 


Gânditorul și 
Femeia șezând 


Vas antropomorf 


Vase Cucuteni 


Mai târziu, din Epoca Bronzului, pe teritoriul României 
au fost găsite numeroase tezaure: vase, brățări, pandan- 
tive și alte podoabe din aur. 


Fiecare popor este strâns legat de strămoșii pe care 
îi are. 

Locuitorii de pe teritoriul cuprins între râul Tisa (la 
vest), Nistru și Marea Neagră (la est), Dunăre (la sud) 
și Carpaţii Păduroși (la nord) se numeau geto-daci. 
Romanii îi numeau daci, iar grecii, geţi. Ei sunt, ală- 
turi de romani, strămoșii poporului român. Herodot, 
părintele istoriei, i-a numit (în 440 î.Hr.): „cei mai 
viteji și mai cinstiţi dintre traci”. Aceasta este cea mai 
veche informaţie despre ei. Burebista (secolul 1î.Hr.) 
și Decebal (secolul | d.Hr.) au fost doi dintre cei mai 
puternici regi ai dacilor. 


Capitala Daciei a fost la Sarmizegetusa Regia (cea 
regească), în Munţii Orăștiei, judeţul Hunedoara 
(fig. E). 

După ce romanii i-au cucerit pe daci, au mutat 
capitala și au numit-o Ulpia Traiana Sarmizegetusa. 
Ruinele ei se află în comuna Sarmizegetusa (situată 
la 40 km de Sarmizegetusa Regia). 


Datorită reliefurilor reprezentate pe Columna lui 
Traian, dar și a altor sculpturi realizate de romani, 
avem informaţii despre înfățișarea dacilor, despre 
vestimentația acestora (fig. F, G). Tot de acolo putem 


t fi T i i i 
Columna lui Traian, . 
Roma - detaliu 


TY Kaba 


Ruinele de la 
Sarmizegetusa Regia 


E 7 a si F j ER CS ) 
EPSE a 
F LA | 
Roma - detaliu 


afla despre stindardul (steagul) pe care dacii îl purtau în 
luptă. Steagul avea formă de balaur cu cap de lup și trup 
de șarpe. 


Foarte multe alte informaţii despre viaţa, limba și obi- 
ceiurile daco-geților apar în scrierile lui Ovidiu, poetul 
roman care a fost exilat în anul 8 d.Hr., în Tomis (astăzi, 
orașul Constanţa). 

Tropaeum Traiani este un monument ridicat de romani 
în 109 d.Hr. pentru a comemora cucerirea dacilor de către 
împăratul Traian, în Bătălia de la Adamclisi. Azi, acolo este 
un muzeu, construcţia actuală datând din 1977 (fig. H). 


k. me, F 
Monumentul 
de la Adamclisi 


Mărturii despre lumea geto-dacilor vin și de la obiec- 


câtorva au fost descoperite și sunt situri arheologice - 
tele descoperite prin săpături arheologice. Astăzi, multe 


Capidava, Sucidava, Costești-Blidaru, Sarmizegetusa 
dintre cetățile geto-dacice sunt dispărute, doar ruinele Regia ș.a. (fig. |, J). 


Ruinele de la Capidava 


. Sit arheologic - un teren care ji 
' cuprinde vestigii arheologice, pre- TA, 


N 
cum structuri arhitecturale, urba- i 
nistice, tehnice, amenajări, precum 


și alte urme ale civilizației umane. 


După retragerea romanilor, pe 
teritoriul Daciei au avut loc mai multe 
invazii ale popoarelor migratoare. Au 
fost descoperite mărturii ale trecerii 


é 
acestora, una dintre ele, foarte valo- gt 
roasă, este Tezaurul de la Pietroasa. 
Acesta este un tezaur arheologicformat din s M i 
mai multe obiecte din aur, descoperitîn anul $ F e) 
1837, în localitatea Pietroasele, jud. Buzău. £p Ei 
Din numărul total de piese, s-au recuperat K-S a? 
doar 12 obiecte. Tezaurul a fost datat în ÆA SA 
secolul al IV-lea d.Hr. și atribuit vizigoților. 4 = TEn 
Arheologii afirmă că această comoară efie | U 
aparținea unui rege, probabil Athanaric, s 
r 1 care o folosea în anumite ocazii cum ar fi 7 
PP ~Ţ solemnităţi religioase sau ospețe. Tezaurul de la HI 
i L | Pietroasa se află astăzi expus în Muzeul Naţional de 4 | 
a Istorie a României, București (fig. K, L, M, N). y 
PR 

Se poate vorbi despre arta medievală românească înce- 
pând cu sec. al XI-lea în Transilvania și al XIV-lea în Țara 
Românească și Moldova, până la jumătatea sec. al XIX-lea. 

Specific Evului Mediu din punct de vedere artistic este 
stilul romanic și gotic în Transilvania și stilul bizantin în 
Țara Românească și în Moldova. 

Arhitectura este forma artistică reprezentativă pentru 
Evul Mediu. Pictura, sculptura, artele decorative sunt 
subordonate arhitecturii. 


Datorită coloniștilor sași și a ordinelor călugărești, stilul 
romanic se instalează pe teritoriul Transilvaniei în sec. al 
XIII-lea. Aproape concomitent se întrepătrund caracteris- 
ticile stilului gotic. 

Stilul gotic, ajuns la maturitate în Europa, pătrunde în 
Transilvania în sec al XIV-lea, odată cu dezvoltarea orașe- 
lor. În sec al XVIII-lea, odată cu ocupaţia austriacă, stilul 
baroc influențează arta pe teritoriul transilvănean. 


Arhitectură religioasă romanică 

Biserica evanghelică Sf. Mihail de la Cisnădioara - 1223 
(fig. A); construcţia nu a suferit schimbări în timp și din 
acest motiv este considerată cea mai veche construcţie 
romanică din România. Alt exemplu de arhitectură roma- 
nică este biserica din Densuș. (fig. B). 


Biserica Sf. Mihail din Cisnădioara 


B - = Biserica din Densuș 


Arhitectură religioasă gotică (fig. C) 


Catedrala Sf. Mihail, Cluj- Napoca - e al XV- lea 


Arhitectură religioasă barocă (fig. D) 


Frescele și altarele poliptice sunt tehnicile prin care 
este reprezentată pictura. 


Sculptura 

Frații Martin și Gheorghe din Cluj introduc pentru 
prima oară în Europa Medievală sculptura de piață 
publică, independentă de monumentul de arhitectură. 


(67) ) 


Nol 


........cccccccocococossecoooseccoosococooee 


În Țara Românească, ansamblurile de arhitectură 
religioasă au fost ridicate de domnitori, de ierarhii 
bisericii și de boierii mari și mici. Construcţiile au 
urmărit arhitectura bizantină și cea sud-dunăreană. 

Primele mănăstiri s-au construit la Vodița și la 
Tismana (fig. A), în Oltenia, parte a Ţării Românești. 

Arhitectura civilă se regăsește în reședințele dom- 
nești și capitalele au fost în Muntenia, parte a Țării 
Românești, la Câmpulung, Curtea de Argeș, Târgoviște 
(fig. B) și București. Ruinele lor sunt astăzi conservate 
și sunt muzee. 

În pictură se disting trei ipostaze: fresca, icoana pe 
lemn și miniatura. Ctitorii erau pictaţi la interior într-un 
tablou votiv (fig. C). 

Sculptura este decora- 
tivă și este prezentă numai 
la ornamentarea. ferestrelor, 
a ușilor și a coloanelor. (fig. D) 

Artele decorative s-au 
dezvoltat foarte mult. Tehnici 
și genuri de artă decorativă 
din Transilvania sunt: brode- 
ria religioasă și veșmintele; 
argintăria - obiecte biseri- 
cești, ferecături de cărți sau 
de icoane, podoabe; armu- 


răria și ceramica. 
Detaliu fereastră de la Tismana 


_ Biserica mănăstirii Hurezi 


Sf. Nicolae 
din Curtea de Argeș, tabloul votiv 


Stilul brâncovenesc. Numele stilului provine de la cel 
al domnitorului Constantin Brâncoveanu. În arta româ- 
nească, acest stil acoperă perioada de la sfârșitul secolu- 
lui al XVII-lea și începutul secolului al XVIII-lea. În secolul 
al XVIII-lea, stilul brâncovenesc devine stil naţional și se 
extinde în Țara Românească și în Transilvania. Este con- 
siderat „primul stil românesc” și mai este cunoscut sub 
numele de „stil românesc renascentist”. 

Elemente ale arhitecturii brâncovenești sunt logiile, 
galeriile și pridvoarele. 


Principala ctitorie de cult a lui Constantin Brâncoveanu 
este la Hurezi (fig. E), un vast ansamblu de arhitectură 
monastică din Țara Românească. 


.......ccccccoooococooooooeee 


După întemeierea statului Moldovei (1359), o atenţie deo- 
sebită a fost acordată construirii de cetăţi fortificate; aveau 
ziduri groase de 3 m, cu turnuri, drumuri de strajă, creneluri, 
pod mobil peste prăpastie, cu apartamente și multe încăperi 
(fig. A). Au fost construite și curţi domnești, fortificate (arhitec- 
tură civilă), care azi sunt ruine. 


Arhitectura religioasă a fost la început influenţată de arta 
occidentală; elemente romanice și gotice s-au împletit cu cele 
bizantine. 

Cea mai veche biserică de zid care s-a păstrat este mănăstirea 
Bogdana din Rădăuţi (fig. B). 

Cu biserica mănăstirii Suceviţa, ctitorie a boierilor Movilești, 
se încheie perioada clasică a stilului moldovenesc (fig. D). 


Pictura în arta medievală din Moldova s-a manifestat în dome- 
niul miniaturi, al frescei și în icoane, începând cu sec. al XVII-lea. 

Cea mai veche mărturie a artei picturii este o operă de minia- 
tură realizată de Gavril Uric, în anul 1429. 

Pictura exterioară a bisericii Voroneţ (fig. C) este considerată 
cel mai reușit ansamblu al picturii medievale moldovenești. 


Sculptura în spațiul medieval moldovenesc nu a cunoscut o 
prea mare dezvoltare. Pot fi amintite reliefuri sculptate în piatră 
și iconostasele-capodopere ale sculpturii în lemn. 

Arta broderiei și arta metalelor au cunoscut perioade de înflo- 


rire. Broderia a atins niveluri maxime în secolele al XV-lea și 
al XVI-lea prin calitatea excepţională a pieselor lucrate (fig. E). 


Aplicaţie 

Analizează și compară arhi- 
tectura medievală de pe teri- 
toriul românesc; observă deta- 
liile care fac diferenţa între 
regiuni și perioade. Descoperă 
și alte construcţii medievale. 


ECU LEE ui PE pe a Pe 
Steag de luptă (din timpul 
lui Ștefan cel Mare) 


Biserica 
mănăstirii Suceviţa 

În toată Europa, în secolul al 
XIX-lea au loc mari revoluţii ideo- 
logice, politice și culturale; astfel 
începe epoca modernă. 

Conceptul de modern în istoria 
artei se referă la influenţa occiden- 
tală în ceea ce privește abordarea 
laică a subiectelor și îndepărtarea 
de subiectele religioase. 


....cocooosososososososososoososoese 


........................ 
................ 


Țările Române sunt cuprinse și ele de febra schim- 
bării. Ideea de conștiință și unitate naţională va marca 
întregul secol. Arta va reflecta acest ideal al români- 
lor în toate manifestările ei, arhitectură, pictură și 
sculptură (fig. A). Revoluţia de la 1848 va fi punct de 
răscruce al dezvoltării artelor. 


La începutul secolului, arhitectura răspunde nevo- 
ilor claselor sociale. Apar prăvăliile, hanurile orășe- 
nești (fig. B) și hanurile la drumul mare. 


Călătoriile și studiile în străinătate ale românilor con- 
duce la asimilarea stilurilor europene. Stilul neoclasic 
(fig. D) este primul care pătrunde și schimbă arhitectura. 
Orașele se dezvoltă, sunt sistematizate și restructurate. 

După 1848, apare stilul eclectic (fig. C) și, odată cu dez- 
voltarea economică, crește și ritmul construcţiilor destinate 
instituțiilor de stat: ministere, școli, palate de justiţie. 


A] ire 
Theodor Aman, Proclamarea Unirii 


Hanul lui Manuc, Bucuresti 


PPPREL rai ai 


Personalități de seamă ale artei românești din 
această perioadă sunt: arhitectul Alexandru Orăscu și 
lon Mincu, fondatorul școlii românești de arhitectură 
și creator al stilului neoromânesc. 

În secolul al XIX-lea, după Unirea Principatelor, prin 
decretul dat de domnitorul Alexandru loan Cuza se 
înființează în București, în 1864, Școala Naţională de 
Arte Frumoase, cu secţiile pictură, sculptură, gravură, 
arhitectură, estetică, desen linear, istorie și perspectivă. 

Sculptori care se remarcă sunt: Karl Storck (fig. E), 
primul profesor la catedra de sculptură a școlii nou înfi- 
ințate, lon Georgescu, Ștefan lonescu-Valbudea. 


` i y 4 | = 
Karl Storck , Spătarul Mihail 
Cantacuzino, București 


Ateneul Român, București 


O 


Constantin Daniel Rosenthal, Barbu Iscovescu și 
lon D. Negulici surprind în portrete revoluționarii de 
la 1821 și 1848. 


Personalitățile artistice ale picturii după 1848 sunt: 

Gheorghe Tattarescu (fig. A) și Theodor Aman; for- 
maţi amândoi în străinătate, în Paris și, respectiv, în 
Roma, sunt întemeietorii Școlii de Arte Frumoase. 

Theodor Aman este considerat primul artist 
modern (fig. B), influențând și grăbind prin activita- 
tea lui deschiderea spre modernitate a Principatelor. 


Gheorghe Tattarescu, 
Portretul lui Nicolae Bălcescu 


ia 5 j 


B M Theodor Aman, Bal mascat în atelier 


Nicolae Grigorescu și lon Andreescu studiază în Ştefan Luchian studiază și el la München și Paris, fiind ulti- 
Franța, pictează în cadrul Școlii de la Barbizon influ- mul mare pictor român reprezentativ din secolul XX (fig. E). 
ențați de impresioniști (fig. C, D). 


K 
lon Andreescu, 


Stradă din Barbizon Nicolae Grigorescu, Stefan Luchian, 
în timpul verii Femeie pe litoral Safta florăreasa 

în N Pad EEEE se eee pineieenia pensie 
—Galp : Istoria frământată a Europei 
„SIDA : 


va împărți prima jumătate a 

secolului în perioade cu carac- 

a... teristici bine definite: perioada 
până la izbucnirea Primului Război Mon- 
dial și perioada interbelică. Arta va fi 
direct influenţată cu manifestări diferite 
în cele două perioade. 


.........ccccccoossosoocooooooooooososse 


.......coooosoeooosoooooooooee 


În arhitectură, la începutul secolului XX, se 
vor manifesta stilul neoromânesc (fig. A) și 
curentul Arta 1900 cu influenţe din curen- 
tele Art Nouveau francez în regat (fig. B) și 
Secesiunea vieneză și maghiară în Transilvania. 
Arhitecti de seamă din această perioadă sunt: 
Nicolae Ghica-Budești (fig. A), Petre Antonescu 
(fig. B), Grigore Cerchez, Victor Ștefănescu. 


Imobilul ARO, București 


Muzeul Ţăranului Român, București 


Cazinoul de la Constanţa 


În perioada interbelică apar tehnici și materiale noi de 
construcție: betonul armat, placajele din piatră, ferestrele 
metalice. În proiectarea clădirilor, arhitecţii au urmărit functi- 
onalismul, pragmatismul, formele laconice, dar și grija pentru 
calitate, finisaj, eleganță (fig. C). 

Dintre arhitecţii moderni, amintim pe Horia Creangă (fig. C), 
Duiliu Marcu, Octav Doicescu - arhitecți moderni. 


În pictură, La Belle Epoque este perioada de la sfâr- 
șitul secolului al XIX-lea până la începutul Primului 
Război Mondial. După cum ai aflat în lecţia anteri- 
oară, Ștefan Luchian este pictorul care face trecerea 
în secolul XX (fig. D). 

Contemporani cu el sunt pictorii Nicolae Vermont, 
Ipolit Strâmbu (fig. E), Cecilia Cuţescu-Storck; în arta 
lor se regăsesc tendinţe impresioniste, primitiviste, 
fove sau expresioniste. 

După 1918, pictorii își schimbă brusc maniera de a 
picta și viziunea asupra artei. 

Gheorghe Petrașcu, Theodor Pallady, Nicolae Tonitza, 
Iosif Iser, Camil Ressu sunt doar câţiva dintre marii pic 
tori români ai secolului XX. Impresioniști sau cubiști, 
expresioniști sau fovi, mari desenatori și coloriști au 
influenţat decisiv pictura românească (fig. F, G, H, I). 


Theodor Pallady, Autoportret 


îi Stefa 

uchian, Lăutul 


Ipolit Strâmbu, La piaţă 


Nicolae Tonitza, 
Portret de fetiţă 


Sculptura românească va fi marcată de 
Dimitrie Paciurea (fig. K) și Constantin Brâncuși. 
Sunt reformatorii concepției asupra raportului 
volum-spațiu-timp. Deși amândoi sunt școliţi 
în Franţa, doar Brâncuși influențează definitiv 
sculptura mondială modernă, a eliberat sculptura 
de imitaţia naturii, a exprimat esenţa lucrurilor, 
a formei pure (fig. J). 


Constantin Brâncuși, 
Sărutul 


|| Alături de cei doi mari sculptori, se remarcă 
Frederic Storck, lon Jalea, Cornel Medrea, 
Oscar Han, Gheorghe Anghel și încă mulţi alţii 
| ! pe care te invit să-i descoperi singur. 


losif Iser, 
Familie de tătari 


Dimitrie Paciurea, 
Gigantul, Bucuresti, 
parcul Carol 


ai 


Observă reproducerile de pe paginile 74 și 75. 

Ce genuri ale picturii au fost abordate de către artiști? 
Ce tipuri de compoziţii sunt? 

Descoperă și alte lucrări realizate de artiștii studiați. 


VI. Pagini din istoria artei românești 


5. Recapitulare şi evaluare 


Recapitulează ceea ce ai învățat în unitatea tematică Pagini din istoria artei românești și evaluează-te. 
La punctele de mai jos adaugă două puncte din oficiu. 


-Transcrie pe caiet propozițiile de mai jos și completează spaţiile libere cu informaţiile pe care le 
găsești în lecție: 
1. Pe teritoriul românesc, au fost descoperite obiecte din ceramică, sculpturi de mici dimensiuni, 
precum. ... și ..., care aparţin culturii... din perioada .... Alte tipuri de obiecte din ceramică cu 
decor în care predomină spirala aparţin culturii .... 


2. În epoca medievală stilurile caracteristice din Transilvania au fost... și ... . În Țara Românească 
și Moldova a fost caracteristic stilul... . 


3. După Unirea Principatelor, S ia Alexandru loan Cuza a înființat, prin decret, ... din .…… 
Intemeietorii ei sunt pictorii... 


A EN .. sunt câţiva n pictorii care, după 1918, și-au schimbat maniera de a picta. 
Cel care a influențat decisiv sculptura mondială modernă a fost... 
. Alege răspunsurile corecte și notează-le pe o fișă din mapa ta de lucru: 
1. Mănăstirea Hurezi a fost construită în stilul: 
a) gotic b) brâncovenesc c) romanic  d)bizantin 
2. Tezaurul arheologic de la Pietroasa aparţine: 
a) romanilor b) vizigoților c) hunilor d) dacilor 


3. Arta 1900 este un/o: a) pictură b) curent c) sculptură d) monument 
4. Ion Mincu a fost un: a) arhitect b)sculptor c) pictor d) domnitor 
. Pune în corespondenţă coloana A cu coloana B: 
Coloana A Coloana B 
Sarmizegetusa Regia a fost capitala neoromânesc 
Biserica Sf. Mihail de la Cisnădioara este o construcţie în stil Theodor Aman 
A influenţat în mod decisiv sculptura mondială modernă Munteniei 
lon Mincu este creatorul stilului romanic 
Este considerat primul artist român modern Constantin Brâncuși 
Câmpulung a fost capitala Daciei 


„ Redactează un eseu despre o epocă studiată. Scrie despre premisele istorice, locul de desfă- 
șurare, caracteristicile stilistice, reprezentanţii de seamă și alte lucruri interesante pe care le-ai 
descoperit singur. 


Recapitulare finală 


realiza împreună cu colegii. 


= ( > Ca piticu zuza ba Me azot a ata lt ia aici A istoria o i călăi dă a i Je a ed E oa tatele a 
— =, = :; Felicitări! Ai mai încheiat o etapă de călătorie și de învățare despre vasta lume a artelor : 
„du 3 plastice. Recapitulează tot ceea ce ai învățat în acest an școlar, printr-un proiectpecareîlpoţi  : 


.....cocooooooesooosoosoosoooooooosooeocoesooooooooooosososoocoesoosooooooooososoooooooooee 


Împărţiţi-vă în grupuri mici și trageţi la sorţi un tematice parcurse. Fiecare grup va răspunde în scris, pe o 
număr egal de bileţele care să cuprindă cerințe ase- coală A5, colorată, la cerinţele de pe bilete. La final, uniţi-le, 
mănătoare celor de pe această pagină, pe care le prin lipire, într-un afiș realizat cât mai creativ. Apreciați-vă 
pregătiţi înainte, împreună, în timp ce recitiți unitățile munca în echipă, conform autoevaluării de la pag. 78. 


Ce materiale și instrumente 


SA i Ce elemente are la bază Ce este perspectiva 
ai folosit pe parcursul acestui i 20 00 grai Ap 
: E perspectiva liniară frontală? liniară unghiulară? 
an la Educatie plastică? 

Ce este peisajul și ce Care sunt pașii necesari în Cum se poate realiza 
tematici poate avea? realizarea unui peisaj? modularea în pictură? 
Prezintă câteva recomandări pen- Ce poţi spune despre îi oa ad ai 

tru realizarea unui studiu reprezen- contrastul clarobscur? p 


A SEA nificații ale culorilor. 
tând natură statică, prin desen. i 


Prin ce se caracterizează 


compozitiile dinamice? 


Prin ce se caracterizează Ce este centrul de interes? 


compozitiile statice? 


Desenează motive stilizate 


Desenează un motiv stilizat. simple, care alternează. Spune prin ce 
se caracterizează 
un joc de fond. 

Folosește sime- Realizează un crochiu, folosind mediul 
tria într-un desen. în care lucrezi, ca sursă de inspirație. 
Care este diferența dintre valorația Ce poți spune despre stilul brâncovenesc? 


în creion și valorația în cărbune? 


@ 


Autoevaluare de grup 


Clasa/Data/Numele membrilor din grup: 


În echipă, decideti care sunt răspunsurile care descriu cel mai bine 
munca realizată împreună. Completaţi cu comentarii specifice. 


- Am terminat sarcina la timp; am utilizat eficient timpul dat. 

- Ne-am încurajat reciproc și am cooperat. 

- Am folosit vocea de interior în comunicare. 

- Fiecare și-a exprimat ideile și a ascultat/a apreciat ideile celorlalți. 
- Cel mai bine ne-am descurcatla.... 

- Ne-am descurcat mai puţin bine la.... 

- Data viitoare, am putea îmbunătăți... . 


© Dicționar la purtător ; 


S 


A ctitori - a întemeia, a fonda, a pune bazele 
unei biserici, unei mănăstiri 
Acromatic - lipsit de culoare 


Altar poliptic - pictură executată pe mai multe 
panouri care cuprind fiecare o scenă dintr-un 
ansamblu compozițional 


Aplatizarea desenului - acțiune prin care 
se reduce sau se creează lipsa volumului 
într-un desen 


Arhitectură monastică - arhitectură mănăsti- 
rească 


Barochist/barochism - adept al barochismu- 
lui/tendinţa artistică ce se manifestă prin 
ornamentare excesivă și efecte teatrale 


Corectitudine formală intrinsecă - creație 
artistică în funcţie de propriile valori și 
sentimente 


Culori estompate - culori lipsite de strălucire, 
șterse, pierdute, lipsite de contur 


Decoraţiuni excizate - ornamente realizate 
prin scobirea și tăierea suprafeţelor 


Decoraţiuni incizate - ornamente realizate 
cu ajutorul tăieturilor și zgârieturilor 


Degradeuri - pierderea treptată a intensității 
unei culori 


Demitenta - valoare intermediară de ton, între 
clar și întunecat 


Efect contre-jour - luminarea unor obiecte din 
partea opusă aceleia din care privim 


Ferecătură de carte - îmbrăcăminte din 
metale preţioase, decorată și ornamentată 


Forme laconice - forme austere, concise, 
simple 


S 


Iluzie de adâncime - crearea efectului 
de volum 


Inocență - nevinovăție 


Logie - construcție exterioară a unei clădiri, 
acoperită și deschisă către exterior printr-un 
șir de arcade sprijinite pe coloane sau stâlpi 


Meandrul (motiv) - ornament cu linii șerpuite, 
ce simbolizează cursul unei ape sau drumuri 
întortocheate 


Monocromatic - care utilizează o singură 
culoare sau numai alb, negru ori gri 


Neolitic - perioadă din istoria omenirii 


Pandantiv - element de construcție în forma 
unui triunghi sferic, aflat între arcele ce 
susțin o cupolă 


Policromatic -care utilizează o paletă largă 
de culori 


Pragmatism - atitudinea unei persoane care 
se adaptează în fața oricărei situații, care ia 
în calcul doar eficacitatea 


Preliminar - o acțiune ce se întâmplă înainte 
de evenimentul principal 


Pridvor - încăpere cu arcade pe stâlpi, aflată la 
intrarea unei biserici, precedând pronaosul 


Sens conotativ - sensul figurativ al unui cuvânt 
Sens denotativ - sensul propriu al unui cuvânt 


Tabloul votiv - o pictură întâlnită adesea în 
bisericile creștine, în care sunt reprezentaţi 
ctitorii bisericii oferind macheta bisericii. 
Este deosebit de popular în arta bizantină 


Tușe de culoare - modalitate de aplicare 
a culorilor cu pensula, urmele vizibile ale 
pensulelor lăsate pe pânză, pe hârtie etc. 

Programa şcolară poate fi accesată la adresa: 
http://programe.ise.ro. 


Manualul este prezentat 
în variantă tipărită 
şi în variantă digitală. 
Varianta digitală are un 
continut similar celei tipărite. 
În plus, cuprinde o serie de 
activităţi multimedia interactive 
de învățare (exerciții interactive, 
Jocuri educaţionale, animații, 
filme, simulări). 


